ΣΧΟΛΙΑΣΤΗΣ ΤΗΣ ΕΠΗΕΑ: Πρωτοβουλία για την Ανατροπή: Απεργιακός αγώνας διαρκείας τώρα\nΠρωτοβουλία για την Ανατροπή: Απεργιακός αγώνας διαρκείας τώρα\nΝα πάρουμε την υπόθεση στα χέρια μας- Απεργιακός αγώνας διαρκείας τώρα\nΌλοι στη συνέλευση της ΕΣΗΕΑ την Τετάρτη, με 24ωρη απεργία\nΜε ταχείς ρυθμούς προχωρά το σχέδιο κυβέρνησης και δανειστών, το οποίο ολοκληρώνει τη μνημονιακή κατεδάφιση των ασφαλιστικών μας δικαιωμάτων. Οι προτάσεις περί διαλόγου όχι απλώς είναι προσχηματικές, αλλά έχουν στόχο να μας ρίξουν στάχτη στα μάτια, ώστε να βρεθούμε προ τετελεσμένων και μετά να μας λένε κουνώντας το κεφάλι ότι είναι πια πολύ αργά για δάκρυα… Οι πλειοψηφίες των περισσότερων συνδικαλιστικών Ενώσεων στα ΜΜΕ είναι συνένοχες στο έγκλημα που συντελείται, ενώ έχουν ήδη αρχίσει να εφαρμόζουν στην πράξη το Τρίτο Μνημόνιο, όπως φάνηκε από το “πραξικόπημα” στον ΕΔΟΕΑΠ. Είναι φανερό ότι δεν θέλουν να υπάρξει καμία ουσιαστική αντίδραση και εξαντλούνται σε παζάρια παρασκηνίου, σε δήθεν σκληρές δηλώσεις άνευ ουσίας και σε 24ωρες “εκτονώσεις”, χωρίς σχέδιο και συνέχεια.\nΟι εργαζόμενοι στα έντυπα και ηλεκτρονικά ΜΜΕ, οι δημοσιογράφοι, οι διοικητικοί, οι τεχνικοί, οι φωτορεπόρτερ και όλες οι ειδικότητες, μισθωτοί και μπλοκάκηδες, ασφαλισμένοι και ανασφάλιστοι, οφείλουν να πάρουν την κατάσταση στα χέρια τους. Για να σώσουν οτιδήποτε αν σώζεται, να αποκαλύψουν και να ανατρέψουν τη συμπαιγνία σε βάρος του κόσμου της εργασίας. Για να επιβάλουν στο προσκήνιο τις δικές μας ανάγκες και όχι εκείνες του κεφαλαίου, των εργοδοτών και του κουαρτέτου.\nΗ έκτακτη γενική συνέλευση που συγκαλεί – με μεγάλη καθυστέρηση και απρόθυμα – η ΕΣΗΕΑ την Τετάρτη, 24 Φεβρουαρίου, είναι ευκαιρία για τους “κάτω”, στην προσπάθεια να δοθεί η αναγκαία δυναμική απάντηση στους σχεδιασμούς των “πάνω”. Γι’ αυτόν τον λόγο, είναι αναγκαίο να κηρυχθεί 24ωρη απεργία και όχι η 5άωρη στάση εργασίας που έχει αναγγελθεί, ώστε να δοθεί η ευκαιρία ουσιαστικής συζήτησης και να μην επαναληφθούν τα γνωστά εκφυλιστικά φαινόμενα.\nΗ συνέλευση οφείλει να λάβει σαφή απόφαση για άμεση κήρυξη απεργιακού αγώνα διαρκείας, σε συντονισμό με τους εργαζόμενους όλης της χώρας που επιμένουν να αντιστέκονται. Ταυτόχρονα, να εκλέξει ένα συντονιστικό το οποίο θα έχει την αποφασιστική ευθύνη για την οργάνωση του αγώνα, απαλλαγμένο από τα βαρίδια και τις εξαρτήσεις της συνδικαλιστικής γραφειοκρατίας.\nΣε αυτό το πλαίσιο, το συντονιστικό μπορεί και πρέπει να συμμετέχει, το Σάββατο 27 του μήνα, στη σύσκεψη που έχει καλέσει η ΠΟΕΣΥ με τη συμμετοχή των ΔΣ όλων των Ενώσεων – υπαναχωρώντας προκλητικά από την προηγούμενη απόφαση για μια έκτακτη συνδιάσκεψη όλου του κλάδου, ανοιχτή σε κάθε εργαζόμενο, αλλά και σε όλη την κοινωνία.\nΕίμαστε οι πολλοί, είναι οι λίγοι!\nΤίποτα δεν χαρίζεται, όλα καταχτιούνται!\nΠρωτοβουλία για την Ανατροπή (Financial Crimes, Αριστερό Ριζοσπαστικό, ΜΜΕτωπο, Σπάρτακος, ανένταχτοι)\nΑναρτήθηκε από "Ο ΣΧΟΛΙΑΣΤΗΣ ΤΗΣ ΕΠΗΕΑ" στις 10:09 μ.μ.


Θέση εργασίας Τεχνικός Ηλεκτρονικών Υπολογιστών & Laptop - DATA MEDIA\nΗ εταιρία ενδιαφέρεται να προσλάβει για τις κεντρικές εγκαταστάσεις της στον Λαγκαδά\nΤεχνικό Ηλεκτρονικών Υπολογιστών και Laptop\nΕμπειρία και τεχνική κατάρτιση στην επισκευή Η / Υ και laptop\nΟργάνωση και μεθοδικότητα για την επίτευξη στόχων παραγωγής\nΑπαραίτητη η προϋπηρεσία σε αντίστοιχη θέση τεχνικού Η / Υ και laptop (1 με 2 έτη)\nΕπιθυμητή η ύπαρξη πτυχίου ΙΕΚ, ΤΕΙ, ΑΕΙ ή άλλης σχολής τεχνολογικής εκπαίδευσης\nΕπιθυμητή η γνώση ERP συστημάτων\nαναγράφοντας τον κωδικό θέσης DATA-TECH .\nΠωλητές Ηλεκτρονικών Υπολογιστών- Θεσσαλονίκη\nΕίσαι Πωλητής Ηλεκτρονικών Υπολογιστών στο Πλαίσιο, εάν. Είσαι κοινωνικός και γουστάρεις να έρχεσαι σε...\nΣχετική εργασιακή εμπειρία ως τεχνικός ηλεκτρονικών... Ανταγωνιστικές σταθερές αποδοχές. Laptop, κινητό τηλέφωνο...\nΗ Μ.Ιωαννίδης ΑΕΒΕ εξουσιοδοτημένος διανομέας και επισκευαστής της Mercedes Benz και smart στην Θεσσαλονίκη επιθυμεί να προσλάβει για πλήρη απασχόληση 1 άτομο, Τεχνικό Σύμβουλο (πα...\nΛαγκαδά. Τεχνικό Ηλεκτρονικών Υπολογιστών και Laptop. Απαραίτητα προσόντα. Εμπειρία και τεχνική κατάρτιση...\nΜΗΧΑΝΟΛΟΓΟΣ ΜΗΧΑΝΙΚΟΣ. Τεχνικός Σύμβουλος. Πωλήσεων. Απαιτούμενα προσόντα. Μηχανολόγος μηχανικός ή...\nΆριστη γνώση της αγγλικής γλώσσας. Άριστη γνώση χειρισμού ηλεκτρονικών υπολογιστών. Δυναμική...\nΚαλή γνώση χειρισμού ηλεκτρονικών υπολογιστών και Office. Ανεπτυγμένες ικανότητες επικοινωνίας και...\nΝα γνωρίζεις ελληνικά και αγγλικά και να έχεις βασικές γνώσεις ηλεκτρονικών υπολογιστών. Πτυχίο...\nΗ Mellon Technologies , μητρική εταιρεία του Ομίλου Εταιρειών Mellon, κατέχει ηγετικό ρόλο στο χώρο των ηλεκτρονικών...\nΕταιρικό αυτοκίνητο, laptop, κινητό. Δυνατότητες εξέλιξης σε ένα ευχάριστο και δυναμικό εργασιακό...\nΕταιρικό αυτοκίνητο, κινητό και laptop. Προοπτικές εξέλιξης... Εταιρικό αυτοκίνητο, κινητό και laptop. Προοπτικές εξέλιξης...\nΕταιρικό Αυτοκίνητο. Μηνιαία έξοδα κίνησης. Εταιρικό Τηλέφωνο, Laptop κλπ. Συνεχή Ενημέρωση, Εκπαίδευση και...\nΔίπλωμα οδήγησης αυτοκινήτου. Δυνατότητα ταξιδιών. Άριστη γνώση αγγλικών. Δυνατότητα χειρισμού...\nΗ θέση. Ο η υποψήφιος α που θα επιλεγεί θα εργάζεται στην. Γερμανία (Βερολίνο). Τα καθήκοντα και οι αρμοδιότητές του της θα περιλαμβάνουν. Διεξαγωγή τεχνικών ελέγχων εγκαταστάσεων ...\nΗ αναζητά. Τεχνικό Ηλεκτρονικών Υπολογιστών. για τη στελέχωση του καταστήματος στη. Νέα Ερυθραία. Η θέση...


Το Destiny αναμένεται να γίνει το νέο χιτ της Activision - MediaTrends\nΤο Destiny αναμένεται να γίνει το νέο χιτ της Activision\nΦέτος τον Σεπτέμβριο αναμένεται να κυκλοφορήσει στην αγορά το επόμενο έργο των δημιουργών του Halo, της Bungie. Ο λόγος για το Destiny – ένα online παιχνίδι που συνδυάζει τη γρήγορη δράση σε οπτική πρώτου προσώπου με στοιχεία RPG και θα παρασύρει τους κατόχους κονσόλων Sony και Microsoft σε ένα επικό σκηνικό επιστημονικής φαντασίας. Ο εκδοτικός οίκος Activision πιστεύει πολύ στο παιχνίδι και αναμένει ότι το Destiny θα γίνει ο νέος τίτλος με τις περισσότερες πωλήσεις μέχρι σήμερα.\nΈτσι δήλωσε, τουλάχιστον, ο CEO της Activision, Bobby Kotick, στα τέλη της περασμένης εβδομάδας σε ένα συνέδριο επενδυτών. Κατά την άποψή του, το Destiny πληροί όλες τις προϋποθέσεις για να γίνει ο επόμενος τίτλος δισεκατομμυρίων της Activision. Ο εκδοτικός οίκος υπέγραψε το 2011 ένα δεκαετές συμβόλαιο με τη Bungie σε σχέση με το παιχνίδι.\nΠέρα από το Destiny, στόχος της Activision είναι να συνεχίσει φυσικά να έχει έσοδα από τη σειρά shooter Call of Duty. Στο μέλλον, όμως, οι προγραμματιστές θα χρειάζονται έναν επιπλέον χρόνο για την ολοκλήρωση των νέων επεισοδίων, αφού στα στούντιο του Call of Duty – την Treyarch (που είναι υπεύθυνη για τη σειρά Black Ops) και την Infinity Ward (η οποία ανέπτυξε το τελευταίο μέρος του Ghosts) – θα προστεθεί πλέον και μια τρίτη ομάδα. Το Call of Duty 2014 θα φτάσει στα χέρια μας με την υπογραφή της Sledgehammer Games, η οποία συμμετείχε στο παρελθόν στην ανάπτυξη του Modern Warfare 3.\nActivisionBugieCall of DutyDestinyGamimgPS3PS4


Oppo Find X2 Lite | Τεχνικά Χαρακτηριστικά\n160.3 x 74.3 x 8 χιλιοστά\nΌθόνη αφής, 16εκατ χρώματα\nΦόρτιση από 1% σε 50% σε 20 λεπτά\n48MP, f/1.7, 26mm ευρυγώνιος, 1/2.0, 0.8µm, PDAF\n2MP, f/2.4, βαθός πεδίου\n2160p@30fps + 1080p@30/60fps; γυροσκόπιο-EIS\nΕπίσημο το Oppo Find X2 Lite με Snapdragon 765G και κάμερα 48MP\nΗ συσκευή που είχε γίνει γνωστή μέσω διαρροών με όνομα Oppo Reno 3 Youth, αποκαλύφθηκε τελικά σήμερα και επίσημα από την Oppo, με όνομα Find X2 Lite. Η συσκευή προορίζεται για την mid-range κατηγορία και πρώτα θα διατεθεί στην αγορά της Πορτογαλίας.\nΣτο εσωτερικό της συσκευής συναντάμε τον Snapdragon 765G, την συνηθισμένη πλέον επιλογή για συσκευές της κατηγορίας. Φυσικά αυτός είναι υπεύθυνος για της 5G δυνατότητες της συσκευής, ενώ συνοδέυεται από 8GB μνήμης RAM και 128GB αποθηκευτικού χώρου. Το Find X2 Lite διαθέτει μία AMOLED οθόνη 6.4 ιντσών, ανάλυσης FHD+, με ενσωματωμένο αισθητήρα δακτυλικών αποτυπωμάτων.\nΜέσα σε ένα waterdrop notch βρίσκουμε την μπροστινή κάμερα της συσκευής με ανάλυση 32MP. Εντυπωσιακή είναι και η πίσω διάταξη των τεσσάρων αισθητήρων της κύριας κάμερας της συσκευής, με τον κύριο αισθητήρα να έχει μέγεθος 48MP. Πέρα από αυτόν, έχουμε ακόμη έναν ανάλυσης 8MP για ultra-wide λήψεις, αλλά και δύο αισθητήρες 2MP που βοηθούν σε ασπρόμαυρες λήψεις και στην φωτογράφιση πορτρέτων.\nTo Find X2 Lite έρχεται με μία μπαταρία χωρητικότητας 4.025mAh, με υποστήριξη Fast Charging στα 30W. Η νέα συσκευή της Oppo κυκλοφορεί με προεγκατεστημένο το ColorOS 7, το οποίο βασίζεται στο Android 10.\nΗ συσκευή θα κυκλοφορήσει αρχικά στην πορτογαλική αγορά σε μαύρο και pearl white χρώμα. Η τιμή της ανέρχεται στα €499, όμως ακόμη δεν έχουμε πληροφορίες για την ακριβή ημερομηνία κυκλοφορίας του, ούτε για την διάθεσή του στις υπόλοιπες ευρωπαϊκές αγορές.\nΚριτικές και σχόλια για Oppo Find X2 Lite


Διαφορα Άρθρα., Όλα τα πουλιά., Πετροχελίδονο.\nΤο κοινό πετροχελίδονο, γνωστό επίσης ως μαυροσταχτάρα ή μαυροσταχτούρα, ένα συνηθισμένο στην Ελλάδα πουλί, δεν είναι μόνο το ταχύτερο στη Γη, αλλά είναι η «Φόρμουλα Ένα των αιθέρων» των πουλιών σε ευθεία πτήση (στις βουτιές είναι ο πετρίτης).\nΠαρατηρείται συνεχώς να κυνηγά έντομα στον αέρα, συχνά με χελιδόνια. Ξεχωρίζει από αυτά από το σκούρο κάτω μέρος (μόνο ο λαιμός ανοιχτόχρωμος), λίγο μεγαλύτερο μέγεθος, διαφορετικό πέταγμα και σχήμα φτερούγων.\nΑνακηρύχθηκε πλέον επίσημα από τους επιστήμονες ο παγκόσμιος πρωταθλητής των αιθέρων, καθώς μπορεί να πετά συνεχόμενα επί δέκα μήνες χωρίς καμία στάση. Και βεβαίως, όλο αυτό τον καιρό, κοιμάται και τρώει (έντομα) εν πτήση!\nΤον υπόλοιπο χρόνο πετάει, μεταναστεύοντας κυρίως στην Αφρική. Μερικά πουλιά μπορεί να προσγειώνονται για λίγες ώρες κάποιο βράδυ, αλλά και αυτά περνούν το 99,5% του δεκαμήνου στον αέρα. Άλλα όμως δεν…κλέβουν καθόλου και παραμένουν συνεχώς εν πτήση.\nΚάνε μια απλή πράξη. * 9 × = 45


Κωστούλας: Πουλάω την ομάδα μόνο σε όποιον της εξασφαλίζει υγιές μέλλον | AgrinioNews\nΚωστούλας: Πουλάω την ομάδα μόνο σε όποιον της εξασφαλίζει υγιές μέλλον\n17 Ιανουαρίου 2017, 6:54 μμ\nΜετά και τις πρόσφατες καταιγιστικές εξελίξεις στα διοικητικά αλλά και στα προπονητικά θέματα του Παναιτωλικού είναι φυσιολογικό ο, συντόμως μόνο μεγαλομέτοχος σύμφωνα με την εκπεφρασμένη του επιθυμία, Φώτης Κωστούλας να είναι ένα από τα πιο επίκαιρα πρόσωπα στην ποδοσφαιρική πιάτσα.\nΤο agrinionews.gr επικοινώνησε μαζί του για να τον ρωτήσει πως φαντάζεται την επόμενη μέρα του Παναιτωλικού κι αν για τον ίδιο η πώληση της ομάδας είναι κάτι που πρέπει να γίνει με κάθε τρόπο και άμεσα: «Όχι με κάθε τρόπο», είναι η απάντησή του κ. Κωστούλα. «Αν υπονοείτε αυτό, δεν έχω σκοπό να αφήσω την ομάδα στα χέρια κάποιου που θα καταργήσει σε ένα δύο χρόνια ότι καλό φτιάχτηκε. Έχουν υπάρξει άλλωστε κρούσεις αλλά εγώ έκρινα ότι δεν είχαν τα εχέγγυα να εγγυηθούν το μέλλον της ομάδας».\nΑυτό σημαίνει ότι δεν πουλάει απλά και μόνο για να αποδεσμευτεί, γιατί βαρέθηκε; «Εξήγησα ότι πλέον δεν μπορούν όλα να γίνονται με τη φυσική μου παρουσία. Είναι άδικο και για εκείνους που τρέχουν τον σύλλογο κι εγώ από την πλευρά μου δεν έχω πια την ίδια επιθυμία. Αυτό όμως δεν σημαίνει ότι θα δώσω την ομάδα σε κάποιον ή κάποιους που θα παρουσιάσουν απλά ένα αντίτιμο. Θέλω να ξέρω ότι η ομάδα θα έχει υγιές μέλλον μπροστά της. Έχουμε δημιουργήσει κάτι για την πόλη και όποιος θέλει να εμπλακεί θα πρέπει αν δείξει ότι έχει χρήματα αλλά και πλάνο για να υπάρξει μετάβαση σε άλλη εποχή», εξηγεί.\nΚάτι τέτοιο θα μπορούσε να προέλθει από την τοπική κοινωνία; «Για όσους γνωρίζουν τα σημερινά μεγέθη είναι απλή η απάντηση. Δεν μπορώ να φανταστώ πως κάποιος από την πόλη θα μπορούσε να αναλάβει τόσο μεγάλο οικονομικό βάρος. Δεν νομίζω ότι υπάρχει κάποια τέτοια περίπτωση. Άλλωστε το έχουν καταλάβει όλοι πως στο σημερινό ποδόσφαιρο η χασούρα είναι μεγάλη, αυτά που λεγόταν κάποτε για “μαγαζιά γωνία” και άλλα παρόμοια δεν ισχύουν», καταλήγει ο κ. Κωστούλας.\nΠροηγούμενο: Ιδού σε ποιες περιοχές συγκεντρώνεται ο πλούτος της Ελλάδας\nΕπόμενο: Κοπή πίτας και απονομή διπλωμάτων σε εκδήλωση του Ναυτικού Ομίλου Μεσολογγίου\n17/01/2017 at 11:34 ΜΜ\nΠολυ σωστος ο προεδρος μιας και πανω απ ολα ειναι παναιτωλικος απο μικρο παίδι.


Eurolife FFH: 5 μύθοι για τα προγράμματα Unit Linked - Insurance World\nEurolife FFH: 5 μύθοι για τα προγράμματα Unit Linked\nin Featured, Ασφαλιστικές Ειδήσεις, Ειδήσεις 05/08/2021, 14:25 0\nΗ συμμετοχή σε ένα πρόγραμμα Unit Linked δεν προϋποθέτει την ύπαρξη ενός αρχικού κεφαλαίου, όπως συνήθως χρειάζεται να έχεις σε παραδοσιακά επενδυτικά προγράμματα, καθώς μπορεί κάποιος να συμμετέχει από 50 ευρώ μήνα. Ένα τέτοιο πρόγραμμα σου δίνει τη δυνατότητα να επενδύεις τακτικά ένα ποσό που να ταιριάζει στον οικονομικό σου προγραμματισμό.\nΈτσι επενδύεις με έξυπνο και συστηματικό τρόπο και αγοράζεις περισσότερες επενδυτικές μονάδες μακροπρόθεσμα, προστατεύοντας την επένδυσή σου από τις διακυμάνσεις της αγοράς.\nΑν σκέφτεσαι ότι ένα τόσο μακροπρόθεσμο πρόγραμμα θα είναι και πλήρως δεσμευτικό, αυτό μπορεί να δημιουργήσει ανησυχία. Όμως ένα βασικό πλεονέκτημα που προσφέρουν τα προγράμματα Unit Linked είναι η ευελιξία.\n. Προσφέρουν όμως ευελιξία στις πληρωμές, δίνοντάς σου τη δυνατότητα να αναπροσαρμόσεις το ύψοςτων ασφαλίστρων και την συχνότητα της πληρωμής ανάλογα με τις ανάγκες σου αλλά και να κάνεις έκτακτες καταβολές αν το θελήσεις. Επιπλέον, δίνεται η δυνατότητα να εξαγοράσεις το συμβόλαιό σου πριν τη λήξη του προγράμματος, σύμφωνα με τους όρους του προγράμματος.\n4. Μύθος: υπάρχει ο κίνδυνος να χάσω τα χρήματά μου μέσω των προγραμμάτων Unit Linked)\nΕίναι λογικό να ανησυχείς ότι υπάρχει κίνδυνος να απωλέσεις μέρος των χρημάτων σου, κάτι που ισχύει εξάλλου με κάθε μορφή επένδυσης. Όμως σε αντίθεση με μια μεμονωμένη επένδυση που μπορείς να κάνεις κάποια στιγμή της ζωής σου, ένα πρόγραμμα Unit Linked συνοδεύεται από την καθημερινή επαγγελματική διαχείριση του διαχειριστή του.\nΜε απλά λόγια, αυτό σημαίνει ότι ο διαχειριστής θα προσπαθεί να μεγιστοποιήσει τα κέρδη της επένδυσης σε περιόδους ανόδου των αγορών και να ελαχιστοποιεί την ζημιά σε πτωτικές περιόδους των αγορών, ώστε μακροπρόθεσμα να έχεις την μεγαλύτερη δυνατή απόδοση.\nΤα προγράμματα Unit Linked δεν είναι μόνο επενδυτικά προγράμματα αλλά συνδυάζουν την επένδυση με την ασφάλεια ζωής, προσφέροντας προστασία από τα απρόοπτα. Σε περίπτωση που συμβεί κάτι απρόοπτο, η οικογένειά σου θα είναι προστατευμένη και θα έχει τη δυνατότητα να λάβει το ασφαλιζόμενο κεφάλαιο που θα ορίζει το πρόγραμμα που έχεις επιλέξει.\nΔιαβάστε περισσότερα στο eurolife.gr blog\nEurolife FFH unit linked επενδύσεις 2021-08-05\nTagged with: Eurolife FFH unit linked επενδύσεις


Ανακοίνωση του Διαγόρα για τα εισιτήρια με Παναχαϊκή – Matchnews.gr\nΑνακοίνωση του Διαγόρα για τα εισιτήρια με Παναχαϊκή\nΤην Κυριακή στις 16:00 ο Διαγόρας Βραχνείκων αντιμετωπίζει στην έδρα του την Παναχαϊκή για το Κύπελλο Ελλάδος και την 3η Φάση του.\nΗ διοίκηση των γηπεδούχων εξέδωσε ανακοίνωση για τα εισιτήρια (10 ευρώ η τιμή), τα οποία θα είναι 100 και ένα μέρος τους θα πωλείται αύριο από τις 10:00 μέχρι τις 14:00.\nΤο πρωί του Σαββάτου από τις 10.00 ως τις 14.00 θα πωληθεί ένα μέρος από τα 100 εισιτήρια που θα τεθούν σε κυκλοφορία για το ματς. Το σημείο όπου θα μπορούν οι φίλαθλοι να αγοράσουν εισιτήριο, θα είναι το χρυσοχοείο Αδάμ Τσαρούχης που βρίσκεται στην Οδό Πατρέως.\nΕίναι υποχρεωτική η χρήση μάσκας που θα καλύπτει στόμα και μύτη, τόσο κατά την άφιξή στον περιβάλλοντα χώρο του γηπέδου, όσο και καθ’ όλη τη διάρκεια της παραμονής στις εξέδρες, όπως και κατά την αποχώρηση».


AGE PROTECT Filler Άμεσης Πολλαπλής Διόρθωσης Ρυτίδες, Βαθιές πτυχώσεις, Ανομοιόμορφη υφή επιδερμίδας - Περιποίση Δέρματος - Uriage\nΑρχική σελίδα › ΠΕΡΙΠΟΙΗΣΗ ΠΡΟΣΩΠΟΥ › Προϊόντα αντιγήρανσης › AGE PROTECT Filler Άμεσης Πολλαπλής Διόρθωσης\n1/ / Άμεση δράση\n2/ Δράση μακράς διάρκειας\nΔΙΟΡΘΩΣΗ ΤΩΝ ΡΥΤΙΔΩΝ*.\n*Κλινική μελέτη που διενεργήθηκε υπό δερματολογικό έλεγχο σε 26 γυναίκες. Δύο φορές την ημέρα, καθημερινή εφαρμογή για 8 βδομάδες. Αυτο-αξιολόγηση, ποσοστό ικανοποίησης\nΔιασταυρωμένο υαλουρονικό οξύ, Soft-focus πούδρα, Στυπτικός παράγοντας.\nΡετινόλη, Υαλουρονικό οξύ ΧΜΒ***, Αίμα του δράκου, Βιταμίνες C & E , BLB, Φυτικά κόμμεα****.\n***Χαμηλού μοριακού βάρους\n**** Φυτικό εκχύλισμα\nΕξατομικευμένη χρήση : Εφαρμόστε σε όλο το πρόσωπο ή/ και ως συμπληρωματικό προϊόν στη καθημερινή σας ρουτίνας στις περιοχές που επιθυμείτε. Ανανεώστε αν το επιθυμείτε κατά τη διάρκεια της ημέρας. Αποτελεί εξαιρετική βάση για make-up. Αποφύγετε την επαφή με τα μάτια. Το προϊόν δεν είναι κατάλληλο για εγκύους.


Νεότερα Δεδομένα για τον οφθαλμολογικό έλεγχο σε παιδιά με ραγοειδίτιδα « Δέσποινα Μαρίτση | παιδίατρος | παιδορευματολόγος\nΗ Ραγοειδίτιδα αποτελεί την πιο συχνή εξωαρθρική προσβολή στα παιδιά που πάσχουν από νεανική ιδιοπαθή αρθρίτιδα (ΝΙΑ). Στο σύνολό τους η ραγοειδίτιδα και η ιριδικυκλίτιδα, εμφανίζονται στο 20-25% των παιδιών με ολιγοαρθρική μορφή νεανικής αρθρίτιδα. Αποτελεί επιπλοκή αρχικά ασυμπτωματική, η οποία ενέχει σοβαρούς κινδύνους μεταξύ των οποίων η εμφάνιση καταρράκτη και η τύφλωση. Διάφοροι παράγοντες κινδύνου έχει βρεθεί ότι είναι επιβαρυντικοί για την εκδήλωση αυτής της επιπλοκής. Οι σημαντικότεροι από αυτούς είναι η παρουσία αντιπυρηνικών αντισωμάτων (ΑΝΑ), το γυναικείο φύλο και η μικρή ηλικία έναρξης της ΝΙΑ. Σημειώνεται δε ότι σε ποσοστό 13-23% η ραγοειδίτιδα προηγείται της εμφάνισης της ΝΙΑ.\nΣυμφώνα με τους ερευνητές, η πιθανότητα ανάπτυξης ραγοειδίτιδας ήταν ηλικιοεξαρτώμενη στα κορίτσια, μα όχι στα αγόρια. Μεταξύ των κοριτσιών, η πιθανότητα ήταν μέγιστη(47%), σε αυτά με παρουσία θετικών ΑΝΑ και σε αυτά των οποίων η ηλικία κατά την έναρξη της νόσου ήταν μικρότερη των 2 ετών (P=0,004). Η πιθανότητα εμφάνισης ραγοειδίτιδας μειώνεται σταδιακά με την πάροδο των ετών. Το ποσοστό κατέρχεται σε μικρότερο του 10% εφόσον η νόσος εμφανιστεί μετά τα 7 έτη. Ο χρόνος που μεσολαβούσε μεταξύ της έναρξης της ΝΙΑ και της εμφάνισης ραγοειδίτιδας ήταν σημαντικά μεγαλύτερος στα παιδιά στα οποία η διάγνωση είχε τεθεί σε πολύ νεαρή ηλικία (< 5 ετών) (P=0.04). Αυτή η παρατήρηση ήταν σημαντικά εντονότερη στα παιδιά με θετικά ΑΝΑ. Ο τύπος της ΝΙΑ δε φαίνεται να διαδραματίζει σημαντικό ρόλο στην εμφάνιση ραγοειδίτιδας. Συμπερασματικά, πρέπει να γίνεται συστηματικός έλεγχος για ραγοειδίτιδα σε παιδία με ΝΙΑ, εδικά αν αυτά είναι κάτω των πέντε ετών και έχουν θετικά ΑΝΑ. Πιο συγκεκριμένα σε παιδιά με θετικά ΑΝΑ και ειδικά σε ηλικίες κάτω των πέντε ετών συστήνεται οφθαλμολογική εκτίμηση με σχισμοειδή λυχνία κάθε τρίμηνο για τα πρώτα επτά έτη, ανεξάρτητα του τύπου της ΝΙΑ, δηλαδή χρονική επιμήκυνση της προηγούμενης οδηγίας (4 έτη). Παρατίθεται ένας απλοποιημένος αλγόριθμος ο οποίος προσδιορίζει την συχνότητα ελέγχου για ραγοειδίτιδα. Ως θετικός ορίζεται ο τίτλος ΑΝΑ>1:80.


Παραμένουν στα Διαβατά για δεύτερο βράδυ οι πρόσφυγες - Ενυπόγραφα\nΕιστε Εδω:Αρχική»ΕΠΙΚΑΙΡΟΤΗΤΑ»ΚΟΙΝΩΝΙΑ»Παραμένουν στα Διαβατά για δεύτερο βράδυ οι πρόσφυγες\nBy ΕΝΥΠΟΓΡΑΦΑ on Παρασκευή 5 Απριλίου 2019 21:00 ΚΟΙΝΩΝΙΑ\nΓια δεύτερη ημέρα παραμένουν έξω από το κέντρο φιλοξενίας στα Διαβατά Θεσσαλονίκης, με σκοπό να φτάσουν στην Ειδομένη και από εκεί σε κάποια άλλη χώρα.\nΤο βράδυ της Πέμπτης, πρόσφυγες από τις δομές φιλοξενίας κατασκήνωσαν έξω από το κέντρο φιλοξενίας στα Διαβατά, παρακινούμενοι από μια φήμη που διακινήθηκε στα social media και έλεγε ότι την Παρασκευή το πρωί θα άνοιγαν τα σύνορα.\nΤο πρωί επικράτησε ένταση μεταξύ δυνάμεων αστυνομίας και προσφύγων που επιχείρησαν να σπάσουν τον αστυνομικό κλοιό και να φύγουν από το σημείο με κατεύθυνση την Ειδομένη. Μάλιστα, τον γύρο των ΜΜΕ έκανε η εικόνα ενός μικρού κοριτσιού που καταγράφηκε σε βίντεο να το ρίχνουν επάνω στις ασπίδες των ΜΑΤ\nΝα σημειωθεί ότι πρόκειται για περίπου 300 πρόσφυγες, μεταξύ των οποίων οικογένειες με μωρά παιδιά.\nΌπως χθες το βράδυ, έτσι και σήμερα οι εκατοντάδες πρόσφυγες, θα διανυκτερεύσουν στο ύπαιθρο και στο κρύο. Όπως αναφέρει το thestival, ήδη έχουν αρχίσει να στήνουν τις σκηνές τους και να μαζεύουν ξύλα προκειμένου να ανάψουν φωτιές για να ζεσταθούν και κάποιοι, καταβεβλημένοι από την κούραση έχουν ξαπλώσει σε υπνόσακους.


Δοκιμή: Seat Arona 1.0 TSI 110 PS | NewsAuto.gr\nH Seat ανανεώνει το Arona, φρεσκάροντας την εμφάνισή του, αναβαθμίζοντας το ψηφιακό του υπόβαθρο και διατηρώντας ως κόρη οφθαλμού το χαρακτηριστικό που πάντα το ξεχώριζε: τον κορυφαίο οδηγικό του χαρακτήρα.\nΟδηγούμε τα νέα Seat Ibiza και Arona στο Μπιλμπάο\nΑνανέωση για τα δύο δημοφιλή μοντέλα της Seat, τα Ibiza και Arona που όπως δήλωσαν οι ιθύνοντες της εταιρίας ενίσχυσαν την ταυτότητά τους προβάλλοντάς την στο μέλλον. Επιπλέον θέλουν να φέρουν πιο κοντά το νεότερο κοινό στο group Volkswagen.\nΤα νέα Seat Ibiza & Arona ήρθαν στην Ελλάδα (+τιμές)\nΟι ανανεωμένες εκδοχές των Ibiza και Arona ξεκινούν την εμπορική τους πορεία στη χώρα μας, με την αντιπροσωπεία να ανακοινώνει τις τιμές τους.\nΜια ματιά στα ανανεωμένα Seat Ibiza & Arona (video)\nΕξοπλισμένα με περισσότερη τεχνολογία και πιο στιλάτη εμφάνιση, τα Seat Ibiza & Arona διεκδικούν με αξιώσεις την προσοχή του αυτοκινητικού κοινού.\nΤα highlights του ανανεωμένου Seat Arona (video)\nΗ ισπανική μάρκα ανανέωσε το μικρό της SUV χαρίζοντάς του ρωμαλέα όψη και αναβαθμισμένες τεχνολογίες.\nΕπίσημο: Ανανεωμένα Seat Ibiza & Arona\nΗ Seat φρέσκαρε τα δύο compact μοντέλα της, εξοπλίζοντάς τα με περισσότερη τεχνολογία, ανανεωμένη εμφάνιση και περισσότερα συστήματα ασφαλείας και υποβοήθησης.\nΚαθ’ οδόν τα ανανεωμένα SEAT Ibiza και Arona (video)\nΔιπλά αποκαλυπτήρια για τη SEAT, η οποία εκτός από το Ibiza θα δώσει στη δημοσιότητα και την ανανεωμένη εκδοχή του Arona. – Πότε θα γίνει η παρουσίαση;\nΤο πρώτο SUV subcompact της SEAT κυκλοφόρησε πριν από περίπου τέσσερα χρόνια ως η πιο sportive εναλλακτική λύση στο Volkswagen T-Cross.\nΈκπτωση για τα SEAT Ibiza και Arona\nΗ SEAT παρέχει χείρα βοηθείας σε όσους επιθυμούν να αποκτήσουν ένα καινούριο αυτοκίνητο, προσφέροντας τα δύο μοντέλα σε σημαντικές εκπτώσεις.\nSEAT Ibiza και Arona με φυσικό αέριο για έξτρα οικονομία\nΕίναι αποδοτικό, ιδιαίτερα οικονομικό και πάνω από όλα ασφαλές. Η SEAT σας δίνει την επιλογή δύο μοντέλων (δύο ξεχωριστών κατηγοριών) που κινούνται με με βενζίνη αλλά και με CNG (Συμπιεσμένο Φυσικό Αέριο). Τα SEAT Ibiza (κατηγορία μικρών) και Arona (κατηγορία Crossover SUV).


Η εφαρμογή που αλλάζει τα δεδομένα: Taxibeat! - Tlife.gr\n09.05.2013 | 15:51\nΗ εφαρμογή που αλλάζει τα δεδομένα: Taxibeat!\nΣε μία εποχή που απαιτεί να κάνεις πολλά πράγματα και γρήγορα, το Taxibeat έρχεται να δώσει τη λύση σε κάποια από τα προβλήματά σου. Το σημαντικότερο από αυτά είναι να φτάσεις ασφαλής στον προορισμό σου! Πρόκειται για μία απίστευτη εφαρμογή που είναι διαθέσιμη για iOS, Android αλλά και online. To ταξί όπως θα έπρεπε να είναι...\nΒρίσκεις, επιλέγεις, και καλείς τον προσωπικό σου οδηγό με δύο tap στην οθόνη του κινητού σου. Τον βλέπεις να έρχεται, επιβιβάζεσαι, και στο τέλος τον βαθμολογείς. Μια απλή μαρτυρία από μία γυναίκα που χρησιμοποιεί συχνά την εφαρμογή αυτή θα σε “ψήσει”: “Η απίστευτη εφαρμογή του Taxibeat έχει μπει στη ζωή μου για τα καλά! Μπορώ να κινηθώ όπου θέλω, όποτε θέλω σαν να έχω προσωπικό οδηγό χωρίς κάποια επιπλέον χρέωση! Πραγματικά, πλέον κυκλοφορώ άφοβα το βράδυ αφού έχω τη δυνατότητα να καλέσω ταξί όποτε το χρειάζομαι χωρίς να ανησυχώ για τη «συμπεριφορά» του οδηγού. Από την πείρα μου και από τα σχόλια στο Taxibeat όλοι οι οδηγοί αξιολογούνται συνεχώς και το επίπεδο των υπηρεσιών είναι πολύ υψηλό! Την προηγούμενη φορά που είχα βγει για φαγητό το βράδυ, γύρισα με ταξί που είχα καλέσει μέσω του Taxibeat και ο οδηγός περίμενε να μπω με ασφάλεια στην πολυκατοικία μου πριν φύγει, ενώ με ευχαρίστησε που τον επέλεξα! Πόσο πιο gentleman πια...”\nΣτα θετικά στοιχεία της εφαρμογής είναι και το γεγονός ότι δεν υπάρχει καμία χρέωση για να έρθει να σε παραλάβει σε αντίθεση με άλλες αντίστοιχες υπηρεσίες. Στην εποχή μας το να γλιτώνεις λεφτά από όπου μπορείς, είναι σημαντικό και μάλιστα έχοντας την καλύτερη δυνατή υπηρεσία αφού το Taxi Beat έχει προηγουμένως βαθμολογηθεί από το community.\nΔες τα κριτήρια με τα οποία ως επιβάτης μπορείς να επιλέξεις το Taxi Beat σου:\n1.Αν βιάζεσαι: τον πιο κοντινό\n2.Αν θέλεις καλό αυτοκίνητο: μπορείς να διαλέξεις όποιο μοντέλο θέλεις\n-μαμάδες: βρεφικά καθισματάκια\n- ζωόφιλοι: ζωάκια on board επιτρέπονται\n- tech-junkies: Wi-Fi on board, φορτιστής κινητού\n4.για ξένους: γλώσσες που μιλάει ο οδηγός\n5. Βαθμολογία οδηγού\nΤέλος, είναι ο πιο σίγουρος τρόπος για να στείλεις οικονομικά και χωρίς να έχεις άγχος κάποιο δέμα. Με την υπηρεσία door-to-door μπορείς να είσαι σίγουρος ότι αυτό που στέλνεις έφτασε στον προορισμό σου. Η ασφάλεια που σου παρέχει είναι τέτοιου επιπέδου που πολλοί είναι οι γονείς που το χρησιμοποιούν ακόμα και για να στείλουν τα παιδιά τους στο σχολείο!


Ηράκλειο Αττικής : Διετάχθη προκαταρκτική εξέταση\nZonews 10/10/2021\t1 σχόλιο\nΗράκλειο Αττικής – Έρευνα για κακουργηματικές πράξεις αναφορικά με τα βίαια επεισόδια που έλαβαν χώρα στο Ηράκλειο Αττικής από ακροδεξιά στοιχεία, ζήτησε με παρέμβασή της η προϊσταμένη της Εισαγγελίας Εφετών της Αθήνας, Μαρία Γκανέ.\nΣτην παραγγελία προς την Εισαγγελία Πρωτοδικών της Αθήνας αναφέρεται ότι θα πρέπει να διενεργηθεί προκαταρκτική έρευνα για το αδίκημα της εγκληματικής οργάνωσης.\nΔείτε το βίντεο για τις δικαστικές εξελίξεις για το Ηράκλειο Αττικής:\nΆλλωστε και ο εισαγγελέας του Αρείου Πάγου, Βασίλης Πλιώτας με παραγγελία προ ημερών προς τους προϊσταμένους των Εισαγγελιών Εφετών Αθήνας και Θεσσαλονίκης είχε ζητήσει να διερευνηθούν και άλλα αδικήματα ό, τι αφορά στα βίαια επεισόδια σε Θεσσαλονίκη και Αθήνα, και κυρίως αυτό της εγκληματικής οργάνωσης.\nΝα σημειωθεί ότι για την επίθεση στο Ηράκλειο Αττικής καταδικάστηκε από το Αυτόφωρο σε φυλάκιση 36 μηνών με αναστολή, ένας από τους επιτιθέμενος που καταγγέλλεται ως αρχηγός της ομάδας των περίπου 15 ατόμων που επιτέθηκαν στα μέλη της ΚΕΕΡΦΑ.\nΣυγκεκριμένα σε 36 μήνες φυλάκιση με αναστολή καταδικάστηκε ο 30χρονος άνδρας, σεσημασμένος για συμμετοχή και σε άλλες δράσεις της Χρυσής Αυγής και κοντά στη φασιστική ομάδα Pro Patria για την απρόκλητη επίθεση ταγμάτων εφόδου σε βάρος μελών της Κίνησης Ενωμένοι Ενάντια στο Ρατσισμό και τη Φασιστική Απειλή (ΚΕΕΡΦΑ) και αντικαπιταλιστικών δημοτικών κινήσεων στην πλατεία στο Ηράκλειο Αττικής.\n«Ήμουν φασίστας. Ήμουν στη Χρυσή Αυγή. Θεώρησαν ότι είμαι εχθρός. Οι φωτογραφίες είναι από 20-21 ετών. Δεν τα ενστερνίζομαι πλέον όλα αυτά. Μπορώ μα βγάλω το μπουφάν να σας δείξω ότι έχω καλύψει και το τατουάζ» είπε μεταξύ άλλων στην απολογία του.\n«Ο κατηγορούμενος φώναξε τέλος και έφυγαν. Διαπίστωσα ότι ερχόταν προς το μέρος μας ο κόσμος από τις γύρω καφετέριες» επιβεβαίωσε άλλος μάρτυρας. «Μπουνιές, κλωτσιές, χτυπήματα με κράνος, μου τσάκισαν Το χέρι. Η πλάτη μου θα πονάει για πολύ καιρό», ανέφερε.\nΓια την επίθεση στο Ηράκλειο Αττικής έχει σχηματιστεί δικογραφία και κατά δεύτερου ατόμου, που είναι επίσης γνωστός στις Αρχές. Ο 32χρονος έχει πλούσιο παρελθόν καθώς τον Ιανουάριο του 2010 είχε συλληφθεί στη διάρκεια επίθεσης κατά των συμμετεχόντων σε αντιφασιστική εκδήλωση στην Πανόρμου όπου προέκυψε καταδικαστική απόφαση των «Αυτόνομων Εθνικιστών» που φορώντας κουκούλες και κράνη, επιτέθηκαν με κοντάρια και στειλιάρια. Οκτώ χρόνια αργότερα είχε κατηγορηθεί για συμμετοχή σε επεισόδια που είχαν ξεσπάσει σε συλλαλητήριο για τη Μακεδονία τον Ιούλιο του 2018.\nΥπήρξε και καταδίκη για τα επεισόδια στο Ηράκλειο Αττικής\nΤο χρονικό των επεισοδίων στο Ηράκλειο Αττικής:\nΥπενθυμίζεται ότι το απόγευμα της Κυριακής (3/10) σημειώθηκε νέα επίθεση ακροδεξιών σε εκδήλωση μελών του ΚΕΕΡΦΑ για την συμπλήρωση ενός έτους από την καταδίκη της Χρυσής Αυγής, κοντά στον σταθμό του ΗΣΑΠ στο Ηράκλειο Αττικής.\nΠερίπου 15 άτομα που ήταν μαυροφορεμένα και χωρίς διακριτικά αλλά με προφανή προέλευση από τον ακροδεξιό χώρο, επιτέθηκαν στα μέλη του ΚΕΕΡΦΑ με κλωτσιές και μπουνιές με αποτέλεσμα να τραυματίσουν ελαφρά κάποια άτομα.\nΤα επεισόδια στο Ηράκλειο Αττικής λεπτό προς λεπτό\nΑμέσως μετά την πράξη τους έφυγαν από το σημείο, ενώ αστυνομικές δυνάμεις που πήγαν στο σημείο δεν κατάφεραν να εντοπίσουν υπόπτους και να προβούν σε προσαγωγές. Η εκδήλωση συνεχίστηκε ενώ κανείς από τους τραυματίες δεν πήγε σε νοσοκομείο.\nΕίχε προηγηθεί το μεσημέρι η επίθεση ακροδεξιών σε μέλη της ΚΝΕ στην Πλατεία Ελευθερίας στην Ηλιούπολη Θεσσαλονίκης, που μοίραζαν φυλλάδια, τους οποίους χτύπησαν βάναυσα, με αποτέλεσμα πέντε άτομα να τραυματιστούν και να χρειαστεί να μεταφερθούν σε νοσοκομείο. Ένας χρειάστηκε να παραμείνει για νοσηλεία, ενώ στους υπόλοιπους δόθηκαν οι Πρώτες Βοήθειες και αποχώρησαν.\nΠηγή: www.news247.gr – Διαβάστε και εδώ και το ρεπορτάζ για το Ηράκλειο Αττικής\nΠρώτη επίθεση: Φασιστική επίθεση τώρα στη Πλατεία Ν·Ηρακλείου (σ.σ. Ηράκλειο Αττικής ) – Ομάδα φασιστών επιτέθηκε σε εκδήλωση της ΚΕΕΡΦΑ με την κάλυψη της Αστυνομίας. Όλοι και όλες στην Πλατεία Ν. Ηρακλείου σ.σ. ( Ηράκλειο Αττικής ) τώρα\nΔεύτερο βίντεο: Φασιστική επίθεση τώρα στη Πλατεία Ν·Ηρακλείου (σ.σ. Ηράκλειο Αττικής ) Ομάδα φασιστών επιτέθηκε σε εκδήλωση της ΚΕΕΡΦΑ με την κάλυψη της Αστυνομίας\nΑπό την επίθεση στο Ηράκλειο Αττικής\nΠαράθεμα: Ένωση Αυτοαπασχολούμενων


“Η Μυλωνού” για 4η χρονιά στο Faust | Παιδικό Θέατρο\n12 Απριλίου, 2016 12 Απριλίου, 2016 paidikoadmin faust, μικρος νοτος, μυλωνου, παιδικο θεατρο, παρασταση\n“Η Μυλωνού” παρουσιάζεται για 4η χρονιά απ’την θεατρική ομάδα Μικρός Νότος στο θέατρο Faust.\nΣυμεών Τσακίρης-Λευτέρης Αγγελάκης\nΟ ηθοποιός Συμεών Τσακίρης, συμμετέχει στην παράσταση για τρίτη χρονιά φέτος και σημειώνει ότι «οι εμπειρίες μου είναι βαμμένες με όλα τα χρώματα, σε όλες τις εντάσεις τους. Η διαδραστική διάθεση της παράστασης φέρνει εμάς τους ηθοποιούς κοντά στους θεατές, τα παιδιά. Δημιουργείται σχέση μεταξύ μας, σύντομη μεν, αλλά ικανή να καθρεφτίσει έστω για λίγο τους μεν στους δε. Τότε μέσα στα μάτια των παιδιών, μέσα στα λόγια τους, στις ενδιάμεσες σιωπές τους, στις μικροκινήσεις τους παρακολουθώ μια τεράστια παρέλαση στην οποία συμμετέχουν οι οικογένειές τους, τα όνειρα και οι προσδοκίες τους, το πρωινό τους ξύπνημα, το προσωπικό τους λεξιλόγιο, η διατροφή τους, η επείγουσα ανάγκη για αγάπη άνευ όρων και άλλα πολλά. Σε κάθε παράσταση υπάρχει τουλάχιστον ένας θεατής ο οποίος άθελά του ενσαρκώνει το δικό μου εσωτερικό παιδί, που μου θυμίζει πράγματα που στα αλήθεια θέλω να θυμάμαι. Φεύγω από την κάθε παράσταση με ευγνωμοσύνη».\nΗ Έλενα Μεγγρέλη κρατάει από τις παραστάσεις την προσήλωση των παιδιών στα παραμύθια: «Την ώρα της παράστασης τα παιδιά συμμετέχουν στην ιστορία απόλυτα συγκεντρωμένα και συναισθάνονται όλους τους ήρωες, γιατί όπως και στη ζωή έτσι και στα λαϊκά παραμύθια τίποτα δεν είναι άσπρο ή μαύρο αλλά όλα έχουν αποχρώσεις. Στο διαδραστικό μέρος της παράστασης, τα παιδιά φωτίζουν συναισθηματικές πτυχές των ηρώων που προσωπικά συχνά με εκπλήσσουν, γιατί αντιλαμβάνονται σε βάθος τα συναισθήματα με απλότητα και γενναιοδωρία που σε εμάς τους ενήλικες φαίνεται πλέον πρωτόγνωρη. Χαίρομαι όταν γονείς και εκπαιδευτικοί έρχονται να μιλήσουμε για την παράσταση, μετά το τέλος της, είτε στο θέατρο, είτε στο σχολείο και απολαμβάνω τις εκδηλώσεις αγάπης που εισπράττω από τα παιδιά, όπως μια αγκαλιά ή μια ζωγραφιά».\nΈλενα Μεγγρέλη-Συμεών Τσακίρης\nΈλενα Μεγγρέλη- Αθηνά Αλεξοπούλου\n«Είναι μαγική η ενέργεια με την οποία μας ανατροφοδοτούν τα παιδιά καθημερινά. Αρκεί ένα τους βλέμμα για να δεις τα πράγματα από τη θετική τους πλευρά. Εμένα προσωπικά με συγκινεί, όσο σε καμία άλλη συνθήκη στο θέατρο, η στιγμή που ένα παιδί θα με κοιτάξει και θα μου πει ‘ευχαριστώ’»! Αθηνά Αλεξοπούλου\nΠαράλληλα με τη σχέση με τα παιδιά, η θεατρική ομάδα Μικρός Νότος, επιδιώκει η τέχνη του θεάτρου να συναντά επίσης τους εκπαιδευτικούς και τους γονείς. Όπως σημειώνει η Χρύσα Διαμαντοπούλου, ηθοποιός και υπεύθυνη παραγωγής στην ομάδα, «εμείς προσπαθούμε να βάλουμε ένα λιθαράκι. Ειδικευμένοι παιδαγωγοί μελετούν, σχεδιάζουν και διδάσκουν τα διαδραστικά μέρη των παραστάσεών μας, που αποτελούν αναπόσπαστο κομμάτι της δουλειάς μας. Τα παιδιά μέσα στις παραστάσεις μας έχουν “χώρο” να σκεφτούν, να μιλήσουν, να εκφραστούν, να παίξουν, να διασκεδάσουν. Κι εμείς οι ηθοποιοί-εμψυχωτές γινόμαστε μάρτυρες των πιο ευφάνταστων, συγκινητικών αλλά και σκληρών και καίριων κρίσεων και απόψεων των μικρών μας φίλων. Χωρίς σωστό ή λάθος. Γιατί στα παραμύθια, όλα επιτρέπονται».\n← Ο “Πλούτος” στην ΠΑΙΓΝΙΟΘΗΚΗ για παιδιά ΑμΕΑ στη Ν.Χαλκηδόνα\n1η Γιορτή Κουκλοθεάτρου στη Μύκονο →


Έργα και στη Στερεά Ελλάδα περιλαμβάνονται στο Πρόγραμμα «Αντώνης Τρίτσης» - STEREA NEWS\nΤα 20 μεγαλύτερα έργα του Προγράμματος «Αντώνης Τρίτσης» παρέθεσε ο Πρωθυπουργός, Κυριάκος Μητσοτάκης, κατά την παρουσίαση των αξόνων της πρωτοβουλίας στο Κέντρο Πολιτισμού Ίδρυμα Σταύρος Νιάρχος, το πρωί της Πέμπτης 18 Ιουνίου. Ο κ. Μητσοτάκης ανέφερε πως οι περίπου\nΤα 20 μεγαλύτερα έργα του Προγράμματος «Αντώνης Τρίτσης» παρέθεσε ο Πρωθυπουργός, Κυριάκος Μητσοτάκης, κατά την παρουσίαση των αξόνων της πρωτοβουλίας στο Κέντρο Πολιτισμού Ίδρυμα Σταύρος Νιάρχος, το πρωί της Πέμπτης 18 Ιουνίου.\nΟ κ. Μητσοτάκης ανέφερε πως οι περίπου 5.000 δράσεις του Προγράμματος, ύψους 2,5 δισ. ευρώ, θα δημιουργήσουν 40.000 θέσεις εργασίας και πως αυτό συμβάλλει στη διαμόρφωση του νέου παραγωγικού μοντέλου της χώρας.\nΟ Πρωθυπουργός υπογράμμισε για το Πρόγραμμα, πως «όλες οι διαδικασίες του θα γίνονται ψηφιακά. Τα έργα του θα παρακολουθούνται από Ειδική Υπηρεσία, στην οποία -για πρώτη φορά μάλιστα- θα συμμετέχουν και αυτοδιοικητικοί, εκπρόσωποι της Ένωσης Περιφερειών και της Κεντρικής Ένωσης Δήμων».\nΤο Πρόγραμμα «Αντώνης Τρίτσης» παρουσίασε αναλυτικά ο Υπουργός Εσωτερικών, Τάκης Θεοδωρικάκος. Ομιλίες απηύθυναν ο Πρόεδρος της Ένωσης Περιφερειών Ελλάδος, Απόστολος Τζιτζικώστας, και ο Πρόεδρος της Κεντρικής Ένωσης Δήμων Ελλάδας, Δημήτρης Παπαστεργίου. Στην εκδήλωση παρευρέθηκαν και οι Υπουργοί Οικονομικών, Ανάπτυξης και Επενδύσεων και Περιβάλλοντος και Ενέργειας, Χρήστος Σταϊκούρας, Άδωνις Γεωργιάδης και Κωστής Χατζηδάκης αντίστοιχα.\nΠοια έργα αφορούν τη Στερεά Ελλάδα\nΤο έργο «Αποχέτευση και Εγκατάσταση Επεξεργασίας Λυμάτων (ΕΕΛ) οικισμού Ερέτριας, προϋπολογισμού 13.672.240,53 ευρώ, περιλαμβάνεται στα 20 μεγαλύτερα έργα.\nΤρία έργα στην Περιφέρειά μας περιλαμβάνονται στα 20 μικρότερα. Συγκεκριμένα:\nΔήμος Δελφών – «Βελτίωση αγροτικής οδοποιίας από περιοχή 4 Εποχές Άμφισσας έως περιοχή Ζαζάνια», προϋπολογισμού 318.839,59 ευρώ.\nΔήμος Κύμης – Αλιβερίου – «Ολοκλήρωση Έργου Αποκατάστασης ΧΑΔΑ Δήμου Κύμης – Αλιβερίου (Συμπληρωματική Σύμβαση Έργου «Αποκατάσταση τεσσάρων Χ.Α.Δ.Α. του Δήμου Κύμης – Αλιβερίου»), προϋπολογισμού 342.053,42 ευρώ.\nΔήμος Τανάγρας – «Αγροτική Οδοποιία στη θέση “Τσάτσαρι” T.K. Ασωπίας», προϋπολογισμού 392.049,99 ευρώ.\nΕπισυνάπτονται τα 20 μεγαλύτερα και τα 20 μικρότερα έργα του Προγράμματος:


Τσιγάρο και Σωματικό Βάρος: Αλήθεια ή Μύθος; Τσιγάρο και Σωματικό Βάρος: Αλήθεια ή Μύθος; | Epirusblog.gr | Ιωάννινα Ήπειρος Ελλάδα\nΚάθε 10 δευτερόλεπτα ένας άνθρωπος πεθαίνει εξαιτίας του τσιγάρου. Σίγουρα ακούγεται υπερβολικό, ωστόσο ποτέ τα νούμερα δεν ήταν σύμμαχοι των καπνιστών. Έχει υπολογιστεί, ότι κάθε τσιγάρο που καπνίζεται αφαιρεί κατά μέσο όρο πέντε λεπτά από τη ζωή του καπνιστή.\nΟι επιπτώσεις του καπνίσματος στην υγεία ευθύνονται για 2.000.000 θανάτους το χρόνο στις αναπτυγμένες χώρες και για 1.000.000 θανάτους στις αναπτυσσόμενες.\nΠερισσότεροι από 500.000 θάνατοι παρουσιάζονται ετησίως σε ολόκληρη την Ευρωπαϊκή Ένωση ως αποτέλεσμα του καπνίσματος. Αν σε αυτά τα νούμερα συνυπολογίσουμε ότι κάθε μέρα, περίπου 80-100.000 νέοι άνθρωποι παγκοσμίως αρχίζουν το κάπνισμα, τότε διαπιστώνουμε ότι οι προβλέψεις είναι σίγουρα δυσοίωνες.\nΣυνήθειες που προκαλούν τις περισσότερες ασθένειες\nΣήμερα, οι ασθένειες που προκαλούν τις περισσότερες αναπηρίες και θανάτους, όπως είναι τα καρδιαγγειακά και ο καρκίνος, σχετίζονται κατά τα 2/3 με τον τρόπο ζωής και τις συνήθειες του κάθε ατόμου.\nΤέτοιες συνήθειες είναι το κάπνισμα και η κακή διατροφή και όταν αυτές συνυπάρχουν, αναμφισβήτητα οι επιπτώσεις στην υγεία είναι βλαβερές.\nΕίναι ενδεικτικό ότι, σύμφωνα με τη μελέτη Framingham, μια από τις μεγαλύτερες επιδημιολογικές μελέτες, το προσδόκιμο επιβίωσης των παχύσαρκων καπνιστών είναι κατά μέσο όρο 13 χρόνια μικρότερο από αυτό των καπνιστών με φυσιολογικό βάρος, με το 50% περίπου των παχύσαρκων καπνιστών να καταλήγουν στην ηλικία των σαράντα έως και εβδομήντα ετών.\nΠώς σχετίζεται το κάπνισμα με το σωματικό βάρος;\nΕπιπρόσθετα, πολυάριθμες επιδημιολογικές μελέτες επιβεβαιώνουν ότι ο αριθμός των τσιγάρων σχετίζεται θετικά με το σωματικό βάρος και ότι οι «βαρείς» καπνιστές (>2 πακέτα/ημέρα) έχουν περισσότερες πιθανότητες να είναι παχύσαρκοι.\nΤα ευρήματα αυτά έρχονται σε αντίθεση με τη γενικότερη πεποίθηση ότι το κάπνισμα βοηθά στη ρύθμιση του σωματικού βάρους, αυξάνοντας τις μεταβολικές δαπάνες και δρώντας ως κατασταλτικό της όρεξης.\nΕίναι αλήθεια ότι στο βραχυπρόθεσμο διάστημα η νικοτίνη αυξάνει την ενέργεια που χρησιμοποιεί ο οργανισμός, ενώ ταυτόχρονα μειώνει την όρεξη.\nΕίναι χαρακτηριστικό πως ένα τσιγάρο αυξάνει κατά 3% την κατανάλωση ενέργειας στην επόμενη μισή ώρα\nΣε συνήθεις καπνιστές που καπνίζουν 24 τσιγάρα μέσα σε μία ημέρα, ο μεταβολισμός τους αυξάνεται από 2230 σε 2445 θερμίδες περίπου.\nΠώς εξηγείται η αύξηση του μεταβολισμού;\nΝικοτίνη και συμπαθητικό νευρικό σύστημα\nΗ εξήγηση για την προσωρινή αυτή δράση συνδέεται με το γεγονός πως η νικοτίνη διεγείρει το συμπαθητικό νευρικό σύστημα του οργανισμού το οποίο εκτός των άλλων επηρεάζει και τον μεταβολικό μας ρυθμό.\nΕπιπρόσθετα φαίνεται ότι, η νικοτίνη καταστέλλει την όρεξη για διάστημα 2 έως και 3 ωρών από το κάπνισμα ενός τσιγάρου, ενώ ενισχύει και την αίσθηση κορεσμού και πληρότητας μετά από το γεύμα.\nΤέλος, οι καπνιστές έχουν μεγαλύτερες πιθανότητες να εμφανίσουν υπερθυρεοειδισμό, γεγονός που εξηγεί, εν μέρει τουλάχιστον και το μεγαλύτερο μεταβολικό ρυθμό.\nΟι φυσιολογικές αυτές επιδράσεις του τσιγάρου, πιθανότατα εξηγούν το γιατί οι καπνιστές έχουν κατά μέσο χαμηλότερο σωματικό βάρος από τους μη καπνιστές αλλά και το λόγο για τον οποίο αυτοί που διακόπτουν το κάπνισμα τείνουν να προσλαμβάνουν βάρος.\nΩστόσο, φαίνεται ότι η δράση αυτή του καπνίσματος εξασθενεί σε παχύσαρκα άτομα και επηρεάζεται από το βαθμό φυσικής δραστηριότητας και τη γενικότερη φυσική κατάσταση του καπνιστή.\nΓιατί οι «βαρείς» καπνιστές ζυγίζουν περισσότερο από τους «ελαφριούς» καπνιστές;\nΤο ερώτημα γιατί οι «βαρείς» καπνιστές ζυγίζουν περισσότερο από τους «ελαφριούς» καπνιστές, είναι δύσκολο να απαντηθεί επιστημονικά.\nΩστόσο, φαίνεται ότι οι «βαρείς» καπνιστές είναι πιο πιθανό να υιοθετούν και περισσότερο ανθυγιεινές συμπεριφορές που ευνοούν την αύξηση του σωματικού βάρους όπως είναι για παράδειγμα η καθιστική ζωή, η φτωχή κατανάλωση φρούτων και λαχανικών και η κακή διατροφή γενικά και τέλος η συστηματική κατανάλωση αλκοόλ.\nΜια ενδιαφέρουσα παρατήρηση σε αυτό το σημείο αποτελεί το γεγονός πως όταν αυτά τα άτομα προσπάθησαν να κόψουν το κάπνισμα, αύξησαν το σωματικό τους βάρος. Αυτό τους απογοήτευσε και υποτροπίασαν ενδίδοντας ξανά στις παλιές καπνιστικές τους συνήθειες.\nΈτσι τα άτομα αυτά βίωναν κύκλους απώλειας και επαναπρόσληψης βάρους με αποτέλεσμα να κινδυνεύουν περισσότερο να γίνουν παχύσαρκα, αφού το φαινόμενο της κυκλικής διακύμανσης του σωματικού βάρους έχει συσχετιστεί με αυξημένη πιθανότητα παχυσαρκίας.\nΤι γίνεται με το σωματικό βάρος μετά τη διακοπή του καπνίσματος;\nΠαρόλο που είναι πλέον κοινός τόπος ότι η διακοπή του καπνίσματος οδηγεί σε αύξηση του σωματικού βάρους, λίγες μόνο είναι οι μελέτες που έχουν εξετάσει τις χρόνιες επιδράσεις του καπνίσματος στο μεταβολισμό και στη ρύθμιση βάρους, με τα αποτελέσματα αυτών να είναι αντικρουόμενα.\nΦαίνεται ωστόσο ότι, οι πρώην καπνιστές παρουσιάζουν μια μέση αύξηση στο σωματικό του βάρους της τάξης των 3 κιλών μετά τη διακοπή του καπνίσματος.\nΥπάρχει διαφορά μεταξύ των δύο φύλων;\nΜάλιστα, έχει βρεθεί επίσης ότι οι γυναίκες είναι περισσότερο επιρρεπείς, καθώς τα αποτελέσματα μια μεγάλης πληθυσμιακής μελέτης που πραγματοποιήθηκε στις Η.Π.Α. έδειξαν ότι, δέκα χρόνια μετά τη διακοπή του καπνίσματος η μέση αύξηση στο σωματικό βάρος σε άνδρες και γυναίκες ήταν 2,8 και 3,8 κιλά αντίστοιχα.\nΕνδιαφέρουσα ωστόσο είναι η παρατήρηση ότι, μετά από 30 ημέρες διακοπής του καπνίσματος ο μεταβολικός ρυθμός των γυναικών ήταν 16% χαμηλότερος σε σχέση με αυτόν πριν τη διακοπή του. Το γεγονός αυτό αποδόθηκε όχι μόνο στη μεταβολική δράση του καπνίσματος, αλλά και στην αυξημένη πρόσληψη θερμίδων.\nΚαι φαίνεται λογική η αντικατάσταση μιας δραστηριότητας που μέχρι πρόσφατα πρόσφερε ευχαρίστηση (κάπνισμα) με μία άλλη που επίσης προσφέρει ευχαρίστηση (αυξημένη κατανάλωση τροφής).\nΠού οφείλεται η αύξηση βάρους;\nΟ πιθανός μηχανισμός που εξηγεί την αύξηση στο σωματικό βάρος μετά τη διακοπή του καπνίσματος, δεν είναι πλήρως κατανοητός. Θεωρείται, ότι οφείλεται αφενός στην αύξηση της θερμιδικής πρόσληψης, που κατά μέσο όρο υπολογίζεται στις 250-300 θερμίδες/ημέρα και αφετέρου στη μείωση των ενεργειακών δαπανών.\nΗ τελευταία μάλιστα είναι πιθανό να εξηγείται και από αλλαγές στην έκκριση νευροπεπτιδίων όπως η λεπτίνη και το νευροπεπτίδιο Υ αλλά και ορμονών όπως η νοραδρεναλίνη και η ντοπαμίνη.\nΕνδιαφέρουσα επίσης φαίνεται μια νέα θεωρία που έχει αναπτυχθεί για να εξηγήσει την πρόσληψη βάρους σε αυτούς που διακόπτουν το κάπνισμα. Η λεγόμενη "θεωρία του σημείου εκκίνησης" υποστηρίζει πως κάθε άνθρωπος έχει ένα σωματικό βάρος αναφοράς γύρω από το οποίο το βάρος του παρουσιάζει διακυμάνσεις είτε ανοδικές είτε καθοδικές.\nΦαίνεται λοιπόν πως αυτοί που καπνίζουν έχουν το σημείο εκκίνησης χαμηλότερα, άρα μικρότερο σωματικό βάρος και όταν διακόπτουν το κάπνισμα το σημείο αναφοράς επιστρέφει στην αρχική του θέση (ψηλότερα από πριν), άρα το σωματικό τους βάρος αυξάνεται.\nΥπάρχουν τρόφιμα που αλλάζουν τη γεύση του τσιγάρου;\nΤέλος, υπάρχουν έρευνες που καταδεικνύουν ότι υπάρχουν τρόφιμα που ενισχύουν τη γεύση του τσιγάρου και άλλα που την αλλοιώνουν, χωρίς ωστόσο να μπορούν να εξαχθούν σαφή συμπεράσματα.\nΣύμφωνα με έρευνα που διεξάχθηκε από επιστήμονες του Ιατρικού Κέντρου του Πανεπιστημίου Ντιούκ, οι περισσότεροι καπνιστές ανάφεραν ότι τα οινοπνευματώδη ποτά βελτιώνουν τη γεύση του τσιγάρου, όπως και τα ροφήματα με καφεΐνη - ο καφές, το τσάι και διάφορα αναψυκτικά.\nΑπεναντίας, τα γαλακτοκομικά όπως το γάλα και το τυρί, τα ροφήματα χωρίς καφεΐνη όπως οι χυμοί και το νερό, τα φρούτα και τα λαχανικά ψηφίστηκαν ως οι τροφές που αλλοιώνουν τη γεύση του τσιγάρου.\nΩστόσο, χρειάζονται περαιτέρω μελέτες για να διαπιστωθεί πως ακριβώς επηρεάζουν τα τρόφιμα τη γεύση του τσιγάρου και εάν η αλλαγή της διατροφής μπορεί να συμβάλλει στην επιτυχία της προσπάθειας διακοπής του καπνίσματος.\nΤο κάπνισμα σχετίζεται ισχυρά με το σωματικό βάρος και μάλιστα τα άτομα που καπνίζουν πολύ έχουν μεγαλύτερες πιθανότητες να γίνουν παχύσαρκα σε σχέση με αυτά που καπνίζουν λίγο ή και καθόλου. Από την άλλη πλευρά, φυσιολογικά η διακοπή του τσιγάρου επάγει την αύξηση του βάρους, επίδραση που πιθανότητα εξασθενεί μετά την πάροδο 6 μηνών από τη διακοπή του.\nΆλλωστε, αν και δεν είναι εύκολο να συγκρίνουμε τις βλαβερές συνέπειες του καπνίσματος και του αυξημένου σωματικού βάρους, θα μπορούσαμε ίσως να πούμε ότι αύξηση μεγαλύτερη των 20 κιλών στο βάρος θα μπορούσε να συγκριθεί με τις αρνητικές επιπτώσεις του τσιγάρου στην υγεία.


Είναι δυνατόν να θηλάσετε λάχανο: ποιοι τύποι συνιστώνται και τι αντενδείκνυται, πότε και σε ποια ποσότητα εισέρχεται στη διατροφή\nΕίναι δυνατόν να τρώτε λάχανο ενώ θηλάζετε: τα πλεονεκτήματα και τα μειονεκτήματα\nΜετά τη γέννηση, μια γυναίκα πρέπει να φροντίζει όχι μόνο τον εαυτό της, αλλά και το παιδί. Πολλές ερωτήσεις για μια θηλάζουσα μητέρα σχετίζονται με τη διατροφή μιας διατροφής που θα πρέπει να περιλαμβάνει υγιεινά και υψηλής ποιότητας τρόφιμα. Το λάχανο είναι ένα από τα πιο προσιτά και γνωστά λαχανικά με πλούσια σύνθεση. Σκεφτείτε εάν η χρήση του από θηλάζουσα μητέρα θα βλάψει το μωρό.\nΜπορείτε να φάτε λάχανο ενώ θηλάζετε;\nΠότε να εισαγάγετε στη διατροφή\nΤι λάχανο δεν συνιστάται να τρώτε\nΠώς να τρώτε καλύτερα\nΟι οικιακοί παιδίατροι απαντούν αρνητικά σε αυτήν την ερώτηση λόγω του υψηλού κινδύνου αυξημένου κολικού στο βρέφος και της εμφάνισης αλλεργικών αντιδράσεων. Οι ξένοι συνάδελφοί τους πιστεύουν ότι η διατροφή της μητέρας επηρεάζει έμμεσα την ευημερία του παιδιού και ο κολικός είναι ένα φυσικό στάδιο στην ωρίμανση του πεπτικού συστήματος και ο βαθμός εκδήλωσής τους δεν σχετίζεται με αυτό που τρώει η θηλάζουσα μητέρα.\nΔεν υπάρχει σαφής απάντηση εάν υπάρχει λάχανο κατά τη γαλουχία. Ο τύπος του λαχανικού και η μέθοδος παρασκευής παίζουν σημαντικό ρόλο.\nΤο κουνουπίδι θεωρείται το ασφαλέστερο για τη μητέρα και το παιδί. Εισάγεται στη διατροφή εντός 2-3 εβδομάδων μετά τον τοκετό.\nΟ κίνδυνος αλλεργικής αντίδρασης είναι πολύ μικρός, αλλά εξακολουθεί να υπάρχει. Επομένως, ξεκινούν με μικρή ποσότητα - 3-5 κουταλιές της σούπας. μεγάλο. χορτόσουπα. Το μωρό παρακολουθείται για 1-3 ημέρες.\nΣπουδαίος! Όταν εμφανιστεί εξάνθημα, διάρροια ή άλλα δυσάρεστα συμπτώματα, το προϊόν εξαιρείται από τη διατροφή.\nΣκεφτείτε τι είδους λάχανο είναι καλό για τη μητέρα και το παιδί.\nΣυνιστάται η χρήση αυτού του τύπου λαχανικών κατά το θηλασμό από παιδίατρους. Κουνουπίδι είναι πλούσιο σε βιταμίνη C (48,2 mg ανά 100 g), σπάνια προκαλεί αλλεργικές αντιδράσεις και διαταραχές του πεπτικού συστήματος, αλλά είναι ανεπιθύμητο να το κάνετε κατάχρηση.\nενισχύει το ανοσοποιητικό σύστημα και το νευρικό σύστημα.\nεπηρεάζει θετικά την αιματοποιητική λειτουργία.\nΑυτή η ποικιλία λάχανου επιτρέπεται επίσης με το θηλασμό. Το μπρόκολο είναι υποαλλεργικό, περιέχει βιταμίνες Α και Β και απορροφάται εύκολα από το σώμα του παιδιού.\nΜια μέση κεφαλή λάχανου (608 g) περιέχει:\nφολικό οξύ - 382 mg;\nασκορβικό οξύ - 542 mg;\nβιταμίνη Κ - 618 mg\nηρεμεί το νευρικό σύστημα, βελτιώνει τη διάθεση.\nκινέζικο λάχανο, ένα υποείδος γογγύλι, περιέχει βιταμίνες Α, C, PP, ομάδα Β, καροτίνη.\nΤο λαχανικό αποκαθιστά το σώμα μετά την εγκυμοσύνη, ενισχύει την άμυνα και λόγω της χαμηλής περιεκτικότητάς του σε θερμίδες (16 kcal ανά 100 g) βοηθά στη μείωση του βάρους, το οποίο είναι σημαντικό μετά τον τοκετό.\nΕίναι δυνατό το λευκό λάχανο με HB και πότε ακριβώς; Εισάγεται σταδιακά στη διατροφή μόνο 4-6 εβδομάδες μετά τον τοκετό. Το γεγονός είναι ότι ένα λαχανικό είναι ικανό να προκαλέσει αυξημένο σχηματισμό αερίων σε ένα βρέφος, το οποίο θα οδηγήσει σε κολικούς και άλλα προβλήματα της γαστρεντερικής οδού.\nΣπουδαίος! Το προϊόν από φύκια, που ονομάζεται επίσης φύκια, απαγορεύεται για θηλασμό λόγω της υψηλής αλλεργιογένεσής του. Τα φύκια περιλαμβάνονται στη διατροφή μιας θηλάζουσας μητέρας το νωρίτερο 5 εβδομάδες μετά τον τοκετό.\nΠόσο καλύτερα να φάτε\nΟ τρόπος μαγειρέματος των λαχανικών είναι πολύ σημαντικός.\nΜπορεί μια θηλάζουσα μητέρα να φάει φρέσκο λάχανο; Όλες οι ποικιλίες καλλιέργειας είναι πλούσιες σε φυτικές ίνες, οι οποίες δεν απορροφώνται από το σώμα και στην πρώτη του μορφή προκαλούν φούσκωμα και αυξημένη παραγωγή αερίου. Για ένα μωρό, αυτά τα συμπτώματα είναι οδυνηρά.Το πεπτικό του σύστημα δεν έχει ακόμη σχηματιστεί, επομένως, είναι ευαίσθητο στις αρνητικές επιπτώσεις της φρέσκιας τροφής.\nΑυτή είναι η καλύτερη επιλογή μαγειρέματος. Είναι καλύτερο να συμπεριλάβετε το προϊόν στη διατροφή στη σούπα, προσθέτοντας μια μικρή ποσότητα φύλλων λάχανου στο ζωμό. Ωστόσο, σε αυτήν την περίπτωση, δεν αποκλείονται οι κίνδυνοι για τη μητέρα και το μωρό:\nαλλεργικές αντιδράσεις λόγω ατομικής δυσανεξίας στο προϊόν.\nΕλλείψει αρνητικών αντιδράσεων αφού η μητέρα τρώει σούπα με λάχανο, βρασμένα και μαγειρευτά προστίθενται στο μενού. Πρώτα εισάγονται το μπρόκολο και το χρώμα, μετά το Πεκίνο και το λευκό λάχανο.\nΞυνολάχανο αντενδείκνυται σε θηλάζουσα μητέρα. Προστίθεται στη διατροφή το νωρίτερο 8 εβδομάδες μετά τον τοκετό.\nΕκτός από τις αλλεργικές αντιδράσεις, αυτό το πιάτο προκαλεί τόσο αρνητικές συνέπειες:\nτα μπαχαρικά στη σύνθεση αυξάνουν τον κολικό, οδηγούν σε αφυδάτωση, σε ορισμένες περιπτώσεις - σε δηλητηρίαση.\nΗ αφυδάτωση του σώματος της μητέρας μειώνει την παραγωγή μητρικού γάλακτος.\nΗ αυξημένη οξύτητα του προϊόντος έχει αρνητική επίδραση στο μη μορφοποιημένο πεπτικό σύστημα του παιδιού.\nΕίναι δυνατόν να τρώτε κρεμμύδια ενώ θηλάζετε.\nΜπορώ να φάω φαγόπυρο ενώ θηλάζω;\nΕίναι δυνατόν να θηλάσετε καρπούζι\nΟ κύριος κίνδυνος κατανάλωσης λάχανου κατά τη γαλουχία σχετίζεται με αλλεργικές αντιδράσεις λόγω ατομικής δυσανεξίας στο προϊόν, φούσκωμα και μετεωρισμός. Ωστόσο, αυτά τα συμπτώματα δεν εμφανίζονται πάντα.\nΌλα εξαρτώνται από τον τύπο του λαχανικού και τον τρόπο παρασκευής του. Εάν ακολουθήσετε τις συστάσεις για την εισαγωγή του προϊόντος στη διατροφή, δεν θα βλάψει ούτε τη μητέρα ούτε το μωρό.\nΦροντίδα για τα σμέουρα μετά τη συγκομιδή τον Ιούλιο, τι πρέπει να κάνετε στη συνέχεια, όταν το μούρο έχει γεννηθεί, πώς να φροντίσετε μετά την καρποφορία\nΘα μάθουμε πώς να διατηρούμε το πεπόνι μέχρι το νέο έτος στο σπίτι: πόσο αποθηκεύεται, πού να το αποθηκεύσετε σε ένα διαμέρισμα, πώς να επιλέξετε και να προετοιμάσετε\nΒάμμα άνηθου: στη βότκα και το νερό, χαρακτηριστικά εφαρμογής για αυχενική οστεοχόνδρωση, για κυστίτιδα, για πίεση, μια λεπτομερή λίστα με τι άλλο βοηθάει


Αρθρίτιδα: Τι θα πρέπει να γνωρίζετε - Ygeiaonline.gr\nΑρθρίτιδα: Τι θα πρέπει να γνωρίζετε\nΔημιουργήθηκε : 12 Οκτωβρίου 2012\nΗ Dr. Αναστασία Μοσχοβάκη, Ιατρός - Ειδική Παθολόγος , με αφορμή την Παγκόσμια Ημέρα Αρθρίτιδας (12 Οκτωβρίου), εξηγεί στο Υγείαonline.gr , τι είναι η αρθρίτιδα και ποια είναι τα κυριότερα μέτρα πρόληψης της νόσου. Οι παθήσεις των αρθρώσεων προσβάλλουν πάνω από το 90% των ανθρώπων σήμερα. Η δυσκαμψία και ο πόνος των αρθρώσεων παρουσιάζεται σε μία ευρεία γκάμα ασθενών, που προσέρχονται στο παθολογικό ιατρείο. Κατά την διαφορική διάγνωση διαπιστώνεται εάν τα παθολογικά αυτά συμπτώματα οφείλονται σε τοπική ρευματολογική πάθηση (π.χ. ρευματοειδής αρθρίτις, λύκος), συστηματική νόσο (π.χ. υπερπαραθυρεοειδισμός, αύξηση ουρικού οξέος), ή εάν πρόκειται για εκφυλιστική λόγω ηλικίας οστεοαρθρίτιδα. Η εκφυλιστική οστεοαρθρίτιδα, ευρέως γνωστή ως « αρθριτικά λόγω ηλικίας », είναι η πιο συχνή μορφή αρθρίτιδας και αποτελεί μία από τις σύγχρονες μάστιγες. Με την πάροδο της ηλικίας, ο χόνδρος εκφυλίζεται, ενώ αναπτύσσονται περιοχές οστικής υπερτροφίας στην αρθρική επιφάνεια. Το αποτέλεσμα είναι η δυσκαμψία και ο πόνος των αρθρώσεων, συχνά συμπτώματα σε άτομα άνω των 65 ετών. Το παθολογικό αυτό πρόβλημα σε ορισμένα άτομα λαμβάνει τέτοιες διαστάσεις, που προκαλεί επί μακρόν ακινητοποίηση του πάσχοντα με σημαντικές ψυχολογικές και κοινωνικές επιπτώσεις.\nΗ αναγκαιότητα τήρησης σημαντικών μέτρων πρόληψης από τη νεαρή ηλικία είναι σημαντική Τι πρέπει να γνωρίζετε: 1. Η παχυσαρκία αυξάνει την πιθανότητα προσβολής από οστεοαρθρίτιδα. 2. Η άσκηση συντελεί στην πρόληψη της νόσου. Ωστόσο η χρόνια καταπόνηση των αρθρώσεων, λόγω ακατάλληλων αθλητικών προγραμμάτων ή αθλητικών υποδημάτων αυξάνει την επίπτωση της νόσου.\n3. Επαγγέλματα που επιβάλλουν την άρση και μεταφορά φορτίων συνδέονται με αύξηση της επίπτωσης της οστεοαρθρίτιδας. 4. Η επαρκής πρόσληψη βιταμίνης D, είναι σημαντική στην πρόληψη της εκφυλιστικής οστεοαρθρίτιδας. Η πλειοψηφία της βιταμίνης συντίθεται στον οργανισμό μετά από έκθεση του δέρματος στον ήλιο. Σημαντική ποσότητα υπάρχει στα ψάρια, στα αυγά, στα γαλακτοκομικά προϊόντα. 5. Το αυξημένο ουρικό οξύ επιδεινώνει την φθορά που προκαλεί ο χρόνος στην άρθρωση σε ευαίσθητα άτομα και πρέπει περιοδικά να εξετάζεται προληπτικώς. Dr. Αναστασία Μοσχοβάκη


+41% οι κρατήσεις στην TUI Γερμανίας για Ελλάδα - Flashnews.gr\nAύξηση 41% εμφανίζουν οι προκρατήσεις για την Ελλάδα στη Γερμανία, στο δίκτυο της TUI, σύμφωνα με δήλωση του «αφεντικού» της εταιρίας Sebastian Ebel. Σύμφωνα με τα στοιχεία που παρουσίασε ο επικεφαλής της TUI Γερμανίας Sebastian Ebel, η Ελλάδα εμφανίζει την μεγαλύτερη αύξηση στις προκρατήσεις, ενώ σημαντικό ενδιαφέρον συγκεντρώνουν η Ισπανία, η Ιταλία και η Κροατία, με διψήφιο ποσοστό αυξήσεων, ενώ σταδιακά επανακάμπτει και το ενδιαφέρον για την Αίγυπτο, που εμφανίζει ελαφρά διψήφιο ποσοστό αύξησης των προκρατήσεων. Στην Ιταλία μάλιστα η TUI προσέθεσε στο πρόγραμμά της 1.000 ξενοδοχεία.\nΑκόμη ισχυρή ζήτηση εμφανίζουν και οι διακοπές στη Γερμανία σε κατοικίες, όπου η TUIvillas.com σημείωσε αύξηση κρατήσεων 5%, με ιδιαίτερα δημοφιλή να είναι τα σπίτια διακοπών στη Βαλτική Θάλασσα. Για τη θερινή περίοδο 2017 η TUI προσφέρει μια πολύ μεγαλύτερη ποικιλία επιλογών για την Ελλάδα στους τουρίστες. Πολύ δημοφιλείς προορισμοί είναι η Κρήτη, η Ρόδος και η Κως, όπου τα προγράμματα του γερμανικού κολοσσού έχουν αυξηθεί κατά 40% σε σχέση με το 2016. Επιπλέον, μπήκαν νέα δρομολόγια προς Κω από Ανόβερο, Νυρεμβέργη, Στουτγάρδη και η Βασιλείας ξεκίνησε και από το Βερολίνο (Schönefeld) προς Κρήτη και Ρόδο. Μακρινοί προορισμοί Με αύξηση 25% στις κρατήσεις για προορισμούς μεγάλων αποστάσεων, ο κ. Ebel εκτιμά ότι στα επόμενα χρόνια ολοένα και περισσότεροι Γερμανοί θα επιλέγουν αυτούς τους προορισμούς.\nΕιδικότερα, οι ΗΠΑ, το Μεξικό, η Νότια Αφρική, ο Καναδάς, ο Μαυρίκιος, οι Σεϋχέλλες και η Δομινικανή Δημοκρατία, παρουσιάζουν μεγάλες αυξήσεις, ενώ στην Ασία η Ινδονησία είναι ο πιο δημοφιλής καλοκαιρινός προορισμός. Στην εξέλιξη αυτή έχει βοηθήσει σημαντικά και η μείωση του κόστους εισιτηρίων. Το Μεξικό εμφανίζει την μεγαλύτερη αύξηση προκρατήσεων με 71% (!!!).\nΔιαβαστε περισσότερα στο Money-tourism\nΠέμπτη, 12 Ιανουαρίου 2017, 21:52


Δημοσίευση : Παρασκευή, 18 Ιανουαρίου 2019 00:13 Κείμενο: news.team\nΔυναμικά ξεκινούν το 2019 οι Red Hot Chili Peppers, οι οποίοι ανακοίνωσαν ότι θα δώσουν μια εντυπωσιακή συναυλία στις Πυραμίδες της Αιγύπτου, στις 15 Μαρτίου.\nΟι συναυλίες με φόντο το λαμπρό παγκόσμιο μνημείο τραβάνε πάντοτε την προσοχή του μουσικόφιλου κοινού. Δεδομένης λοιπόν της ιδιαίτερης δημοφιλίας των Red Hot Chili Peppers, αναμένεται ότι το event θα γίνει sold-out αμέσως μόλις δοθούν σε κυκλοφορία τα σχετικά εισιτήρια.\nΑλλά οι Red Hot Chili Peppers είχαν και μερικά ακόμα χαρμόσυνα νέα για τους απανταχού fans.\nΌπως είπε ο ντράμερ τους Chad Smith στο αμερικάνικο ραδιόφωνο, αν και τους καθυστέρησε σημαντικά η πυρκαγιά Woolsey που σάρωσε πρόσφατα όλη τη νότια Καλιφόρνια, το γκρουπ βρίσκεται στο στούντιο και δουλεύει πυρετωδώς πάνω σε καινούριο δίσκο.\nΤελευταία δισκογραφική εμφάνιση των Πιπεριών ήταν πίσω στο 2016, όταν έβγαλαν το The Gateway, άλμπουμ που δεν πολυάρεσε στην κριτική (δείτε τι έγραψε σε μας ο Μιχάλης Τσαντίλας, πατώντας εδώ), αλλά κράτησε το γκρουπ στην κορυφή των παγκόσμιων καταλόγων επιτυχιών (Η.Π.Α. #2, Βρετανία #2, Αυστραλία #1, Γαλλία #3, Καναδάς #2, Γερμανία #2, Ιαπωνία #4, Ελλάδα #8).


Το τέλος του νόμου Κατσέλη προανήγγειλε ο κ. Δραγασάκης | Η ΚΑΘΗΜΕΡΙΝΗ\nΤο τέλος του νόμου Κατσέλη προανήγγειλε ο κ. Δραγασάκης\n07.11.2018 • 19:34\nΣε συνέχιση της προστασίας της πρώτης κατοικίας, αλλά όχι στο πλαίσιο των ευεργετικών διατάξεων του νόμου Κατσέλη, φαίνεται ότι προσανατολίζεται η κυβέρνηση. Εβδομήντα μία ημέρες πριν από την εκπνοή του ν. 3869/2010, του νόμου για τα υπερχρεωμένα νοικοκυριά, ο αντιπρόεδρος της κυβέρνησης και υπουργός Οικονομίας και Ανάπτυξης Γιάννης Δραγασάκης κράτησε αποστάσεις από το ενδεχόμενο παράτασης της ισχύος του νόμου πέραν της 31ης Δεκεμβρίου 2018, ακόμη και από την περίπτωση ο νόμος να προβλέπει αυστηρότερα κριτήρια υπαγωγής. Ο υπουργός στην ουσία αντιπρότεινε οι ίδιες οι τράπεζες να προχωρούν σε «κούρεμα» των ενυπόθηκων δανείων, προλαμβάνοντας έτσι την προσφυγή των δανειοληπτών στη Δικαιοσύνη. Αν και η εξέλιξη αυτή δεν μπορεί να θεωρηθεί οριστική, η χθεσινή τοποθέτηση του καθ’ ύλην αρμόδιου υπουργού δίνει το στίγμα των προθέσεων της κυβέρνησης στις διαπραγματεύσεις της με τους θεσμούς όλο το επόμενο διάστημα, διαπραγματεύσεις οι οποίες βεβαίως περιλαμβάνουν το μείζον ζήτημα των συντάξεων, αλλά και της επέκτασης της ρύθμισης των 120 δόσεων για όσους οφειλέτες δεν μπορούν να ενταχθούν στον εξωδικαστικό μηχανισμό ρύθμισης χρεών.\n«Ο νόμος Κατσέλη ήταν προϊόν μιας συγκυρίας κρίσης. Αυτό που πρέπει να σκεφτούμε για το μέλλον είναι ένας νόμος ο οποίος πάλι θα παρέχει προστασία σε αυτούς που έχουν ανάγκη, αλλά θα αφορά μια κατάσταση μετά την κρίση», δήλωσε χαρακτηριστικά ο κ. Δραγασάκης. Ερωτηθείς συγκεκριμένα για το εάν θα ζητηθεί παράταση της ισχύος του νόμου ο ίδιος παρέπεμψε στις αλλαγές που έγιναν το καλοκαίρι, δίνοντας ιδιαίτερη έμφαση στο θέμα της άρσης του τραπεζικού απορρήτου. Οπως υποστήριξε, μέσα από την αξιοποίηση αυτής της δυνατότητας από τις τράπεζες, θα επανεκτιμηθεί η κατάσταση και μέχρι τον Δεκέμβριο η κυβέρνηση θα έχει καταλήξει στον τρόπο με τον οποίο θα εγγυάται την πρώτη κατοικία.\nΟ υπουργός Οικονομίας και Ανάπτυξης κάλεσε επίσης τις τράπεζες να προτείνουν απευθείας στους δανειολήπτες «κούρεμα» των οφειλών τους, στην περίπτωση, όπως υποστήριξε, που μπορεί να προβλέπουν ότι το δικαστήριο θα αποφασίσει επίσης διαγραφή. Με αυτόν τον τρόπο, όπως εκτίμησε, θα μπορέσει να υπάρξει μείωση των εκκρεμών υποθέσεων – αιτήσεων δανειοληπτών στον νόμο Κατσέλη. «Υπάρχει ένα αμοιβαίο θα έλεγα ενδιαφέρον και συμφέρον να βρεθεί μια λύση και από τις τράπεζες και επίσης όσοι έχουν το χρέος να μην παραμένουν σε μια εκκρεμότητα όλα αυτά τα χρόνια. Εάν η τράπεζα εκτιμά ότι το δικαστήριο θα αποφασίσει μια άλφα απόφαση, μπορεί αυτό να το προτείνει κατευθείαν στον δανειολήπτη. Δεν χρειάζεται να πάει στο δικαστήριο για να διαπιστωθεί ότι μπορεί να γίνει και πρέπει να γίνει “κούρεμα” 20%-30% ή οποιοδήποτε ποσοστό», τόνισε ο κ. Δραγασάκης.\nΤα λοιπά «αντίμετρα» σε ενδεχόμενη μη παράταση του νόμου Κατσέλη που προανήγγειλε χθες ο υπουργός Οικονομίας, είναι: α) Η ενεργοποίηση της ψηφισθείσας από το 2015 διάταξης που προβλέπει την επιδότηση έως 95% της δόσης στεγαστικού δανείου για όσους έχουν ήδη υπαχθεί με τελεσίδικη απόφαση στον νόμο 3869/2010, β) η σύσταση της Ανεξάρτητης Αρχής Πιστοληπτικής Αξιολόγησης (Credit Bureau), η οποία θα μπορεί να συμβάλλει στη σύναψη π.χ. μιας σύμβασης για στεγαστικό δάνειο με χαμηλό επιτόκιο εάν ο δανειολήπτης θεωρείται «καλοπληρωτής», και γ) μια γενικότερη στεγαστική πολιτική. Η τελευταία για την ώρα περιορίζεται στις εξαγγελίες για επιδότηση του ενοικίου το 2019.\nΕλαστικότερα κριτήρια για στρατηγικές επενδύσεις\nΔιεύρυνση των κριτηρίων υπαγωγής και χαρακτηρισμού των επενδύσεων που θεωρούνται στρατηγικές θα προβλέπει νομοσχέδιο του υπουργείου Οικονομίας και Ανάπτυξης, το οποίο αναμένεται να κατατεθεί προς ψήφιση στη Βουλή μέχρι το τέλος του χρόνου.\nΣε μια προσπάθεια, εξάλλου, να υπάρχει καλύτερη συνεννόηση μεταξύ των συναρμόδιων υπουργείων που εκδίδουν τις απαιτούμενες άδειες για την υλοποίηση μίας στρατηγικής επένδυσης, θα συσταθεί συντονιστικό όργανο αποτελούμενο από τους συναρμόδιους γενικούς γραμματείς των υπουργείων. Επίσης, το νομοσχέδιο θα προβλέπει τον θεσμό του ανεξάρτητου μηχανικού, ο οποίος θα έχει την αρμοδιότητα της παρακολούθησης υλοποίησης της επένδυσης. Σήμερα, στην πραγματικότητα, μετά την ένταξη μιας επένδυσης στο καθεστώς fast track δεν ασκείται έλεγχος για το εάν αυτή υλοποιείται ή παραμένει «στα χαρτιά».\nΣτις προτεραιότητες του επόμενου διαστήματος περιλαμβάνεται ακόμη η θέσπιση αναπτυξιακής τράπεζας. Σύμφωνα με τον κ. Δραγασάκη, ήδη αναζητείται το ακίνητο που θα στεγάσει το εν λόγω ίδρυμα, ενώ τα 35 χρηματοδοτικά εργαλεία που ήδη υφίστανται θα αποτελέσουν την «προίκα» της όταν αυτή ξεκινήσει να λειτουργεί.\nΙδιαίτερη σημασία δίνει το υπουργείο Οικονομίας και στο θέμα της εποπτείας των εταιρειών και της εταιρικής διακυβέρνησης, ζήτημα που απέκτησε ιδιαίτερη βαρύτητα μετά την αποκάλυψη της υπόθεσης Folli Follie. Εμφαση θα δοθεί στην προληπτική εποπτεία και ειδικά στη μέριμνα για την έγκαιρη δημοσίευση των οικονομικών καταστάσεων, με τον κ. Δραγασάκη να εκτιμά ότι οι δράσεις αυτές «θα βάλουν ανάχωμα σε κρούσματα σαν αυτά τα οποία έχουν πλήξει τελευταία την αξιοπιστία όχι μόνο των επιχειρήσεων,αλλά δυστυχώς την αξιοπιστία και της χώρας μας».\nΠοσό 812,5 εκατ. άντλησε το δημόσιο


➤ Καθαρισμός κεραμικά πλακίδια τοίχου\nΠαρά το γεγονός ότι τα κεραμικά πλακίδια εγκαθίστανται κυρίως σε μπανιέρες και ντουζιέρες, μπορούν επίσης να βρεθούν σε δάπεδα και τοίχους. Είναι καλό να έχουν κεραμικά πλακάκια στο μπάνιο γιατί είναι πιο εύκολο να κρατήσουμε καθαρό και αποφύγετε τους λεκέδες και τις οσμές.\nΤο κακό μέρος για έναν τοίχο που έχει κεραμικών πλακιδίων σε αυτό είναι το μέρος καθαρισμού επειδή σταθώ πολύ εύκολα στην επιφάνεια.\nΓια να είναι αποτελεσματικές, οι καθαριστές πρέπει να έχουν το χρόνο να αντιδράσει με την βρωμιά και τους λεκέδες έτσι στο τέλος θα εξαφανίσουν τους ακριβώς έξω.\nΆλλα αντικείμενα που βρίσκονται κοντά στην περιοχή που πρόκειται να καθαρίσετε πρέπει να προστατευθούν από τα χημικά γιατί μπορεί να υποστεί σοβαρές ζημιές.\nΚρατώντας τα χημικά καθαρισμού για τα κεραμικά πλακίδια τοίχου αρκετό χρόνο για να κάνουν τη δουλειά τους είναι το κύριο πρόβλημα.Μπορείτε να χρησιμοποιήσετε ένα μαλακό σφουγγάρι καθαρισμού για αυτό το πράγμα, διότι μπορεί να κρατήσει ένα μεγάλο όγκο των χημικών ουσιών καθαρισμού στον τοίχο και την ίδια στιγμή, μπορείτε να αναμίξετε τα κεραμικά πλακίδια τοίχου και ενέματα.\nΔεν θα πρέπει να καθαρίζετε το ολόκληρο τοίχο στο ίδιο χρονικό διάστημα. Είναι καλύτερο να εργαστούν σε μικρότερες περιοχές, έτσι ώστε οι χημικές ουσίες μείνετε σε επαφή με την επιφάνεια του τοίχου συνεχώς. Αφού τελειώσετε με ένα τμήμα του τοίχου κεραμικά, ξεκινήστε το ξέπλυμα του χώρου των κεραμιδιών και ενέματα, έτσι ώστε στο τέλος δεν θα υπάρξει κανένα σημάδι του αριστερού υπολείμματα του απορρυπαντικού.\nΕίναι δύσκολο να βλάψει τα κεραμικά πλακίδια με χημικά καθαρισμού. Μπορείτε να χρησιμοποιήσετε ένα όξινο καθαριστικό για να ψεκάσετε στον τοίχο και στη συνέχεια, ανακατέψτε το στο ενέματα. Δεν είναι καλό να αφήσει περίσσεια όξινο καθαριστικό για τα πλακάκια, έτσι ώστε να χρειάζονται μια βούρτσα καθαρισμού και λίγο ζεστό νερό για να το καθαρίσει.\nΟ ψεκασμός αυτός ο τρόπος θα σας βοηθήσει να αποτρέψετε το όξινο καθαριστικό για να βλάψει την υποκείμενη επιφάνεια. Θα πρέπει να κρατήσει μακριά κάθε χαλιά ή ανοξείδωτο ατσάλι από τη όξινο καθαριστικό ή αλλιώς θα πάρει καταστραφεί εάν έρθουν σε επαφή με αυτό.


ΕΝ ΤΟΥΤΩ ΝΙΚΑ: ΑΠΑΝΤΗΣΗ ΕΙΣ ΤΟΥΣ ''ΣΥΓΧΡΟΝΟΥΣ'' ΔΙΑΣΠΑΣΤΕΣ ΤΗΝ ΟΡΘΟΔΟΞΙΑΣ (Γ΄ ΜΕΡΟΣ)\nΑΠΑΝΤΗΣΗ ΕΙΣ ΤΟΥΣ ''ΣΥΓΧΡΟΝΟΥΣ'' ΔΙΑΣΠΑΣΤΕΣ ΤΗΝ ΟΡΘΟΔΟΞΙΑΣ (Γ΄ ΜΕΡΟΣ)\nΣυνεχίζουν την παραπληροφόρηση του απλού λαού, οι ''σύγχρονοι'' διασπαστές των ορθοδόξων δια μέσω των βίντεών τους λέγοντας ότι οι παλαιοημερολογίτες δεν είναι απλώς ''σχισματικοί'' αλλά και ''αιρετικοί''!!! και δια τούτο τον λόγο πρέπει και να τους αποφεύγωμε!!! Εμείς όμως κάνουμε ενα πολύ απλό ερώτημα, δια να αποδείξωμε το άστοχον των επιχειρημάτων τους.\nΑγαπητοί, εαν οι παλαιοημερολογίτες είναι ''αιρετικοί'' και δια τούτο θα πρέπει να τους αποφεύγωμε, τότε πως εσείς αποδέχεσθε να συμμετέχουν οι ποιμένες της επισήμου Εκκλησίας σε συμπροσευχές, συλλείτουργα, διάφορα κοινά συνέδρια, κοινές συμμετοχές εις το Π.Σ.Ε, αναγνώριση των αιρετικών ως κανονικές εκκλησίες, με μυστήρια κιόλας!!! και άλλα χειρότερα τα οποία δεν γράφονται μόνο απο τους παλαιοημερολογίτες αλλα και απο νεοημερολογίτες;\nΕσείς διατί δεν αποφεύγετε αυτούς που κοινωνούν-συγκοινωνούν με ΕΠΙΣΗΜΩΣ κατεγνωσμένους αιρετικούς (ώστε να έχει και ισχύ ο λόγος σας) οι οποίοι έχουν καταδικασθεί απο Οικουμενικές και Τοπικές συνόδους, όπως επι παραδείγματι τυγχάνουν οι Παπικοί, Μονοφυσίται, Προτεστάνται και λοιπές αιρέσεις; αλλα ζητείτε να τηρήσουμε ΕΝ ΠΡΑΞΗ την ΜΗ συγκοινωνία με τους παλαιοημερολογίτες αδερφούς, ενω με τους Οικουμενιστάς να τηρούμε μόνο την ΕΝ ΛΟΓΩ υποτιθέμενη ΜΗ συγκοινωνία; Η μάλλον ούτε κατα διάνοιαν γράφετε δια την ΜΗ συγκοινωνία μαζί τους, διότι, τάχα, όσοι το πράξουν θα βρεθούν ''ΕΚΤΟΣ'' Εκκλησίας!!! Δηλαδή ζητείτε απο τον λαό (χάριν της υποτιθέμενης ενότητος), την ΕΝΟΤΗΤΑ ΕΝ ΤΗ ΚΑΚΟΔΟΞΙΑ;;\nΣυνεχίζουν, όπως σημειώσαμε άνωθεν την παραπληροφόρηση δια μέσω βίντεο, ζαλίζοντας τον απλό λαό με ημερολογιακά ζητήματα και μάλιστα μιας εποχής εις την οποία η Εκκλησία ακόμη δεν είχε συγκροτηθεί εις την τελική της μορφή· όπως πχ. αναφέρουν ως παράδειγμα το γεγονός των μεταθέσεων κάποιων εορτών. Τα όσα λέγονται και υποστηρίζονται απο τους εν λόγω ''υπέρμαχους'' και ''σωτήρες'' του λαού κατα των ''αιρετικών'' παλαιοημερολογιτών (η λέξις ''σχισματικοί'' παύει να υφίσταται πια, διότι οι εν λόγω ''σωτήρες'' ανέλαβαν και έργο συνόδου) είναι μια επανάληψις των θέσεων του π. Επιφανίου Θεοδωροπούλου, οι οποίες έχουν αναιρεθεί με επιχείρηματα απο τον π. Θεοδώρητο, Αγιορείτη, εις το βιβλίον του ''ΤΟ ΑΝΤΙΔΟΤΟΝ'' και το ''ΔΙΑΛΟΓΟΙ ΤΗΣ ΕΡΗΜΟΥ ΠΕΡΙ ΟΙΚΟΥΜΕΝΙΣΜΟΥ'', το οποίο προσεχώς θα το δημοσιεύσουμε. Ομως δια να μην επαναλαμβάνουμε τα ίδια και εμείς, όπως πράττουν οι κύριοι άνωθεν, μπορεί ο αναγνώστης να το μελετήσει απο μόνος του εις την εξής διεύθυνση http://www.scribd.com/doc/51043781/ΤΟ-ΑΝΤΙΔΟΤΟΝ ώστε να διαπιστώσει ''εν ιδίοις όμμασιν'' την κατάρριψη των επιχειρημάτων τους.\nΑναφέρουν «Η Ρωσία, το Άγιον όρος, τα Ιεροσόλυμα και οι λοιπές Εκκλησίες (σ.σ. όπου εκράτησαν το παλαιό ημερολόγιο) δεν διόρθωσαν το ημερολόγιο, έχουν όμως πλήρη εκκλησιαστική κοινωνία με όλες τις άλλες που το διόρθωσαν, διότι με την διόρθωσιν του δεν θίχτηκαν οι τέσσερις όροι της Α΄ Οικουμενικής συνόδου περί του Αγίου Πάσχα».\nΔιατί όμως δεν λέγουν εις τον λαό τον λόγο ΠΟΥ ΕΚΡΑΤΗΣΑΝ το παλαιό ημερολόγιο οι προαναφερόμενες Εκκλησίες και δεν το άλλαξαν και αυτές;\nΕπίσης να σημειώσουμε το πιο σημαντικό και λογικό επιχείρημα το οποίο εκτίθει τα λεγόμενά τους. Λέγουν «...έχουν όμως πλήρη εκκλησιαστική κοινωνία με όλες τις άλλες που το διόρθωσαν, διότι με την διόρθωσιν του δεν θίχτηκαν οι τέσσερις όροι της Α΄ Οικουμενικής συνόδου περί του Αγίου Πάσχα». Μήπως όμως αγαπητοί μου διέκοψαν την κοινωνία με την Εκκλησία της Φινλανδίας, η οποία Εκκλησία έχει υιοθετήσει το ΝΕΟΝ ΠΑΣΧΑΛΙΟΝ κατα το Γρηγοριανό ημερολόγιο; Προς τι λοιπόν το επιχείρημα σας . Μήπως με τους νεοπασχαλίτες της Φινλανδίας δεν έχουν σήμερα κοινωνία; Άλλος είναι ο λόγος της κοινωνίας μαζί τους (τους οποίους λόγους πολλάκις έχουμε αναφέρει) και όχι διότι δεν παραβιάζονται οι όροι της Α΄ Οικουμενικής Συνόδου! Εαν ίσχυε εις το ελάχιστο αυτό που γράφετε, θα έπρεπε να έχουν διακόψει και την επικοινωνία με την Εκκλησία της Φινλανδίας, διότι παραβιάζουν ΟΝΤΩΣ τους όρους της συνόδου (όπως γράφετε και εσείς).\nΛέγουν «οι παλαιοημερολογίτες κηρύσσουν της εξής αίρεση λέγοντας «μπορούμε να έχουμε την ίδια πίστη αλλά να είμαστε χωρισμένοι» κυριολεκτικά δηλαδή το εκ διαμέτρου αντίθετο άκρο της θεωρίας του Οικουμενισμού που λέει «μπορούμε να ενωθούμε έχωντας διαφορετική πίστη», τα άκρα συναντώνται.\nΌσο και εαν ερευνήσαμε δια το υποτιθέμενο λεγόμενο εκ των παλαιοημερολογιτών «μπορούμε να έχουμε την ίδια πίστη αλλά να είμαστε χωρισμένοι», δεν μπορέσαμε να το βρούμε πουθενά!\nΌμως τι μας λέγουν οι άγιοι της Εκκλησίας μας;\nΥπαρχούσης «της κατα την πίστιν συμφωνίας», «ουδέν έτερον εστι το εμποδίζον» προς ένωσιν (Μ. Βασιλείου, PG. 32, 701). Οι άγιοι πατέρες θέτουν ΠΡΩΤΙΣΤΩΣ ως απαραίτητη προυπόθεση την ''ΚΑΤΑ ΤΗΝ ΠΙΣΤΗ ΣΥΜΦΩΝΙΑ'' δια την ένωση ΕΝ ΤΗ ΟΡΘΟΔΟΞΙΑ. Τούτο λοιπόν δεν είναι λεγόμενο των παλαιοημερολογιτών αλλά του Μ. Βασιλείου! Μήπως κηρύττει αίρεση ο Μ. Βασίλειος; Και πάλι «Επειδή ου «πανταχού ομόνοια καλόν» (Χρυσοστόμου, PG. 57, 405), «εξέλθετε εκ μέσου» των ετεροδιδασκαλούντων «και αφορίσθητε (διαχωρισθήτε), λέγει Κύριος» (2 Κορινθ. στ΄ 17). Εκ μεν των κεκριμένων αρμοδίως, ως απο αλλοτρίων της θείας Χάριτος. Εκ δέ των μη εισέτι κριθέντων αρμοδίως, ως απο πεπτωκότων, προς φυλακήν και ίασιν, ή κρίσιν». Οι Ορθόδοξοι της «αιρέσεως αποσχιζόμενοι» ενούνται «τη ευσεβεία (Ορθοδοξία)», μη φερόμενοι έξω «της βασιλικής οδού», δια «νωθείαν (νωθρότητα)» ή «θερμότητα». «Αμφοτέρων» τούτων, «όσον εστί βλαβερόν» διαφεύγουσι, «της μεν τον όκνον, της δέ το θράσος». «Ομοίως γαρ άχρηστα, και νωθρότης άπρακτος και θερμότης απαίδευτος» (Γρηγορίου Θεολόγου, PG. 36, 180), και ίδια ταύτα των θλιβερών οικουμενιστών.\nΟ Διάβολος χρησιμοποιεί το εξής τέχνασμα.\nΕαν ίδη, ότι λέγουσί «τι διεφθαρμένον» οι άνθρωποι, «ομονοήσαι πάντας εποίησε» (Χρυσοστόμου, PG. 61, 60). Τούτο ενεργείται σήμερον εις τους οικουμενιστάς, οίτινες, στρατηγούμενοι υπο του αρχεκάκου, ενούνται εις παναίρεσιν οχλοβοής πάσης κακοδοξίας. Πρός τίνα σκοπόν; Ίνα, «τή συμφωνία βεβαιούμενα» «τα άτοπα» μη εκπέσωσιν απορριπτόμενα (Χρυσοστόμου, PG. 61, 60). Και ούτω γίνη αναπότρεπτος η αιωνία απώλεια των πλανεμένων.\nΕπίσης, εαν ίδη τους ανθρώπους «τι υγιές φθεγξαμένους, ετέρους κατ΄ αυτών διήγειρε» προς διάστασιν και διαμάχην. Τούτο συμβαίνει σήμερα εις τους αντιοικουμενιστάς, μάλιστα δέ εις τους ενισταμένους κατά της εορτολογικής καινοτομίας. Ούτοι, συμφωνούντες εν τη πίστει, διαιρούνται δια τα ελάσσονα. Πρός ποιόν πάλιν σκοπόν του ανθρωποκτόνου; Όπως, «ποικίλως βαλλόμενα» τα της πίστεως «χρήσιμα», διαρρέωσι και αφανίζωνται, και ούτως απόλλυνται άπαντες.\nΔιό «ευεργεσία» «εστίν ενωθήναι τα» διεσπασμένα» των ορθοδοξούντων, λέγει ο Μ. Βασίλειος (Μ. Βασιλείου, PG. 32, 525). Αυτή λοιπόν είναι η διδασκαλία των αγίων πατέρων η οποία διδασκαλία είναι ΟΡΘΟΔΟΞΟΤΑΤΗ κατα πάντα!!!\nΣυνεχίζουν και λέγουν ως παράδειγμα δια τους παλαιοημερολογίτες «Η διδασκαλία της Εκκλησίας μας περι των σχισματικών είναι ξεκάθαρη. Λέγει ο Μ. Βασίλειος «Σχισματικοί ονομάζονται εκείνοι που εχωρίσθησαν απο την Εκκλησία όχι για δόγματα πίστεως αλλά για ζητήματα ευκολοιάτρευτα....» (Πηδάλιον σελ. 587).\nΕπιτέλους να και κάτι ορθόν το οποίο διαβάζουμε εις τα λεγόμενά σας! Βεβαίως και σχισματικοί ονομάζονται οι τοιούτοι απο τον Μ. Βασίλειο. Το εν λόγω χωρίο όμως θα έπρεπε να το χρησιμοποιήσετε δι΄ αυτούς που ΕΝ ΜΙΑ ΝΥΚΤΙ ηθέλησαν να αλλάξουν το ημερολόγιο, άνευ σημαντικού λόγου, κατασκανδαλίζοντας τόσους ορθοδόξους χριστιανούς και χωρίζοντάς τους εις δυο μερίδες. Ποιοί εχωρίσθησαν απο την Εκκλησία; Αυτοί οι οποίοι έμειναν ΑΜΕΤΑΚΙΝΗΤΟΙ, ή αυτοί οι οποίοι τα ευκολοιάτρευτα τα έκαναν δυσκολοιάτρευτα, κινώντας μάλιστα άγριους διωγμούς εναντίον αυτών που ηθέλησαν να μείνουν αμετακίνητοι; Ενα ζήτημα το οποίο όντως ήταν ευκολοιάτρευτο, αυτοί ηθέλησαν να το μετατρέψουν εις ενα ζήτημα σκανδαλισμού των ορθοδόξων δια χάριν της περιβοήτου ΕΓΚΥΚΛΙΟΥ ΤΟΥ 1920 η οποία ανέφερε «δια της παραδοχής ενιαίου ημερολογίου προς ταυτόχρονον εορτασμόν των μεγάλων χριστιανικών εορτών υπό πασών των Εκκλησιών» (ως «ΕΚΚΛΗΣΙΕΣ» εννοούσαν τις προτεσταντικές παραφυάδες κ.λπ.).\nΕν συνεχεία αναφέρουν δια τα απίστευτα λεγόμενα περί ''πλαστογράφησις'' Πατριαρχικών σιγγιλίων. Εις αυτήν την κατηγορίαν ήδη απαντήσαμε. Για να δείτε την απάντηση ΠΑΤΗΣΤΕ ΕΔΩ.\nΕπίσης κάτι που παραποιούν καυχόμενοι, είναι το λεγόμενον ότι «Ο Π. Επιφάνιος Θεοδωρόπουλος είναι ο φόβος και ο τρόμος των παλαιοημερολογιτών». Οι εκ του παλαιού έγραψαν κατα του π. Επιφανίου όχι διότι εφοβούντο τον ίδιο, αλλά διότι οι θέσεις του έκαναν το μεγαλύτερο κακό στις απλές και καλοπροαίρετες ψυχές, τις οποίες πείθουν να κλείσουν τα μάτια και να ακολουθούν τους Οικουμενιστές ιεράρχες ''άχρι καιρού''! Αυτοί είναι οι πιο αποτελεσματικοί σύμμαχοι του Οικουμενισμού διότι με τις διδασκαλίες τους ότι θα βρεθούν ''ΕΚΤΟΣ'' Εκκλησίας όσοι πιστοί αποτειχισθούν απο τοιούτους, έχει ως αποτέλεσμα να διαιωνίζετε ο Οικουμενισμός τελείως ΑΝΕΝΟΧΛΗΤΟΣ!!!. Αυτού του είδους οι διδασκαλίες έιναι άκρως αντιπατερικές και αυτό μας το διδάσκει περίτρανα η Εκκλησιαστική ιστορία εις την οποία όλοι ανεξαιρέτως οι ομολογητές άγιοι ΔΙΕΚΟΠΤΑΝ το μνημόσυνο των κακοδοξούντων «ορθοδόξων».\nΤο χειρότερο απ΄ όλα είναι το τελευταίο λεγόμενο που αναφέρουν ότι με το Άγιον Φώς ο Θεός ανάβει τις λαμπάδες του Πατριάρχη Ιεροσολύμων κάθε χρόνο. Αυτό το αναφέρουν διότι οι παλαιοημερολογίτες λέγουν ότι οι Πατριάρχες που κοινωνούν με τον αιρετικό Οικουμενισμό είναι και αυτοί αιρετικοί. Βέβαια να σημειώσω ότι τα εν λόγω βίντεο ''όλως τυχαίως'' χρησιμοποιούν τα λεγόμενα ''ακραίων στοιχείων'' εκ των τάξεων των παλαιοημερολογιτών, και όχι των διακεκριμένων καθηγητών αλλά και θεολόγων τους οι οποίοι εκφράζουν θέσεις πατερικά τεκμηριωμένες. Εις το θέμα μας όμως. Αναφέρουν λοιπόν το ζήτημα του Αγίου Φωτός διότι κάποιοι ''ακραίοι'' θεωρούν ότι το Άγιον Φώς δίνεται απο τον Θεό εις τον Πατριάρχη διότι τα Ιεροσόλυμα έχουν το παλαιό ημερολόγιο. Βεβαίως και διαφωνούμε με μία τέτοια άποψη, όπως επίσης διαφωνούμε και με αυτούς που ανεβάζουν τα βίντεο λέγοντας ότι απο την στιγμή που ο Θεός δίδει το Άγιον Φώς εις τον Πατριάρχη, τότε αυτός δεν είναι αιρετικός διότι εαν ήταν δεν θα το έδιδε. Επικαλούνται επίσης το γεγονός (γεγονός που δέχονται και οι του παλαιού) ότι «δυο φορές προσπάθησαν οι Μονοφυσίτες και μια οι Παπικοί να πάρουν το Άγιο Φώς αλλά ο Θεός που μισεί την αίρεση δεν τους το έδωσε». Θα έπρεπε όμως να γνωρίζουν ότι ο Θεός δεν κάνει πάντοτε τα ίδια θαύματα και παντού, αλλά όταν ο Ίδιος ορίζει πότε και γιατί πρέπει να γίνει το θαύμα. Ενα παράδειγμα απο τα πολλά είναι το γεγονός που εξιστορεί ο άγιος Αθανάσιος ο Πάριος εις το βιβλίο ''ΟΥΡΑΝΟΥ ΚΡΙΣΙΣ'' και εις το οποίο εξιστορεί το θαύμα του αγίου Σπυρίδωνος ΚΑΤΑ των Παπικών ματαιώνοντας τα σχέδιά τους να κτίσουν Αλτάριον (βωμός-θυσιαστήριον, δηλαδή για εμάς η αγία Τράπεζα). Φανταστείτε ούτε ενα θυσιαστήριο δεν δέχθηκε ο άγιος. Σήμερα όμως τι βλέπουμε; Προ ημερών είδαμε εις την Κέρκυρα να διαδραματίζεται «Εβδομάδα αφιερωμένη στην ιστορία της Ορθοδοξίας και του Καθολικισμού στην Κέρκυρα». Εκτός των διαφόρων άλλων δράσεων έγιναν επισκέψεις μαθητών τόσο σε ορθόδοξους όσο και σε παπικούς ναούς. Μήπως ο Θεός δεν επεμβαίνει διότι οι Παπικοί έγιναν Ορθόδοξοι; Ο άγιος Σπυρίδωνας ο οποίος δεν εδέχθη ούτε καν θυσιαστήριο των Παπικών, σήμερα πως επιτρέπει να έχουν και ναούς εκεί; Τέτοια λοιπόν επιχειρήματα δεν είναι ορθά να χρησιμοποιεί ο καθένας, δια να στηρίξει τις πλανημένες του θεωρίες. Και αυτό ισχύει και δια παλαιοημερολογίτες αλλά και δια νεοημερολογίτες.\nΘα έπρεπε και οι δυο πλευρές να γνωρίζουν ότι ουδέποτε οι Πατέρες της Εκκλησίας εθεώρησαν το θαύμα σαν ταυτότητα Ορθοδοξίας, αλλά την Ορθόδοξον ομολογίαν έργω τε και λόγω. Μας λέγει σχετικά ο άγιος Αναστάσιος ο Σιναίτης\n«Δεν πρέπει να δοκιμάζουμε την αγιότητα ενός ανθρώπου απο τα σημεία και τις προφητείες του, αλλά απο την πολιτεία του. Διότι σημεία επετέλεσαν και οι αμαρτωλοί, αλλά και αιρετικοί και άπιστοι, για κάποια ανάγκη ή οικονομία»;Το Πνεύμα το Άγιον ενεργεί και μέσω αναξίων και βεβήλων;Όταν λοιπόν δής ότι έγινε κάποιο σημείο μέσω αιρετικών και απίστων, για κάποιο λόγο που γνωρίζει ο Θεός, μη θαμπωθής και να μη σαλευθής έκ της Ορθοδόξου πίστεως διότι πολλές φορές και η πίστι του προσερχομένου είναι αυτή που έκαμε το σημείο και όχι η αξία του ποιήσαντος» «Διά τούτο μη νομίσης μεγάλο πράγμα εάν δής κάποιον ανάξιον ή κακόπιστον να κάμη σημείον». «Διά τούτο λοιπόν δεν πρέπει τον καθένα που κάνει σημεία, να τον παραδέχεσθε ώς άγιον, αλλά να τον δοκιμάζετε» (P.G. 98, σ. 517-524)\n«Πολλοί γάρ έκ των εμπαθών... εθαυματούργησαν»;, μας λέγει ο άγιος Ιωάννης της Κλίμακος (Λόγος ΛΑ΄, να΄). Ο άγιος Ιωάννης ο Χρυσόστομος λέγει «Σοφός γάρ ών και ευμήχανος ο Δεσπότης, και δι΄ αναξίων πολλάκις συγχωρεί προλέγεσθαι θαυμαστά και μεγάλα πράγματα»;πολλοί γούν και άλλοι τα μέλλοντα είπον, ανάξιοι όντες, ώς ο Ναβουχοδονόσορ, ο Φαραώ, ο Βαλαάμ»;. (Ε.Π.Ε. τ.2, σ. 626 και τ.14, σ. 252). Και ο Ιούδας σημεία εποίησεν, πλήν ο Χριστός είπε το «καλόν ήν αυτώ εί ούκ εγεννήθη ο άνθρωπος εκείνος;».\nΟ άγιος Ιγνάτιος ο Θεοφόρος μας λέγει «Πάς ό λέγων παρά τά διατεταγμένα, καν αξιόπιστος ή, καν νηστεύη, καν παρθενεύη, καν σημεία ποιή καν προφητεύή, λύκος σοι φαινέσθω έν προβάτου δορά προβάτων φθοράν κατεργαζόμενος»\nΜε λίγα λόγια ο Κύριος δίδει το Άγιον Φώς δια τον εξής και απλούστατο λόγο. Δια να δείξει εις όλους τους απίστους και αιρετικούς ότι η ΟΡΘΟΔΟΞΙΑ είναι η μόνη και αληθής πίστη η οποία οδηγεί εις την σωτηρία, και όχι δια να επαινέσει τον εκάστοτε κληρικό που το λαμβάνει. Το Άγιον Φώς δια χάριν της ΟΡΘΟΔΟΞΙΑΣ δίδεται απο τον Θεόν, όπως επίσης και δια την πίστη των προσερχομένων εις την τελετήν του αγίου φωτός.\nΆς μή λησμονούμε τέλος το Ευαγγελικόν «πολλοὶ ἐροῦσίν μοι ἐν ἐκείνῃ τῇ ἡμέρᾳ, Κύριε Κύριε, οὐ τῷ σῷ ὀνόματι προεφητεύσαμεν, καὶ τῷ σῷ ὀνόματι δαιμόνια ἐξεβάλομεν, καὶ τῷ σῷ ὀνόματι δυνάμεις πολλὰς ἐποιήσαμεν; καὶ τότε ὁμολογήσω αὐτοῖς ὅτι Οὐδέποτε ἔγνων ὑμᾶς·», δηλαδή κατά τον ιερόν Θεοφύλακτον, και όταν έκαμνον τα θαύματά των δεν ήσαν αρεστοί είς τον Θεόν (P.G. 123, σ. 16).


Στη Γουατεμάλα θα παρακολουθούν τους αστυνομικούς με κοριούς!\nΟι αστυνομικοί στη Γουατεμάλα, που συχνά κατηγορούνται για διαφθορά θα εφοδιαστούν από το 2013 με ηλεκτρονικούς... κοριούς\nΟι αστυνομικοί στη Γουατεμάλα, που συχνά κατηγορούνται για διαφθορά και συνεργασία με εγκληματικές οργανώσεις, θα εφοδιαστούν από το 2013 με ηλεκτρονικούς... κοριούς με τους οποίους θα παρακολουθούνται οι μετακινήσεις τους.\nΌπως ανακοίνωσε ο υπουργός Εσωτερικών Μαουρίσιο Λόπες στόχος του μέτρου αυτού είναι να αποκατασταθεί η εμπιστοσύνη των πολιτών απέναντι στην αστυνομία.\nΟι κοριοί θα τοποθετούνται πάνω στις ταυτότητες των αστυνομικών και θα καταγράφουν όλες τις μετακινήσεις τους. Έτσι θα διαπιστώνεται αν υπακούν στις εντολές και αν βρίσκονται εκεί που θα έπρεπε κανονικά να πάνε. Ταυτόχρονα, θα αλλάξει και το χρώμα της στολής τους και θα γίνει "πιο φιλικό προς τους πολίτες", πρόσθεσε ο υπουργός χωρίς να διευκρινίσει τι απόχρωση θα έχει η νέα στολή.\nΜέχρι σήμερα οι αστυνομικοί φορούν μαύρες στολές αλλά το χρώμα αυτό θα διατηρηθεί μόνο τις τις ειδικές δυνάμεις.\nΗ Γουατεμάλα έχει περίπου 24.000 αστυνομικούς. Τα τελευταία χρόνια πολλοί έχουν κριθεί ένοχοι για διάφορες παραβάσεις του νόμου. Τον περασμένο Αύγουστο ο πρώην αρχηγός της αστυνομίας Έρβιν Σπέρισεν συνελήφθη στη Γενεύη με τις κατηγορίες της δολοφονίας, διακίνησης ναρκωτικών, ξεπλύματος μαύρου χρήματος, παράνομης κατακράτησης, εκβιασμού και κλοπής ναρκωτικών, πράξεις που φέρεται να διέπραξε μεταξύ 2004-7.\nΤον Μάρτιο, η πρώην διευθύντρια της αστυνομίας και πρώην υφυπουργός Εσωτερικών Μαρλένε Μπλάνκο συνελήφθη γιατί φέρεται ανανεμιγμένη σε πολλές εκτελέσεις χωρίς δίκη το 2009.


Ο Ιάκωβος Αγγελίδης εκπρόσωπος στο ECA - PAOKFC\npaokfc.gr/Νέα/Ο Ιάκωβος Αγγελίδης εκπρόσωπος στο ECA\nΟ Ιάκωβος Αγγελίδης εκπρόσωπος στο ECA\nΤο ECA (European Club Association) πραγματοποιεί την προγραμματισμένη γενική συνέλευση στην Γενεύη. Ως τακτικό μέλος, η ΠΑΕ ΠΑΟΚ εκπροσωπείται από τον Πρόεδρό της, κ. Ιάκωβο Αγγελίδη. Στην ατζέντα της συνέλευσης του πολύ σημαντικού θεσμού για το Ευρωπαϊκό Ποδόσφαιρο, στον οποίο προεδρεύει ο Καρλ Χαινς Ρουμενίγκε, υπάρχουν πολλά θέματα για συζήτηση, …\nΤο ECA (European Club Association) πραγματοποιεί την προγραμματισμένη γενική συνέλευση στην Γενεύη. Ως τακτικό μέλος, η ΠΑΕ ΠΑΟΚ εκπροσωπείται από τον Πρόεδρό της, κ. Ιάκωβο Αγγελίδη.\nΣτην ατζέντα της συνέλευσης του πολύ σημαντικού θεσμού για το Ευρωπαϊκό Ποδόσφαιρο, στον οποίο προεδρεύει ο Καρλ Χαινς Ρουμενίγκε, υπάρχουν πολλά θέματα για συζήτηση, μεταξύ των οποίων θέματα μάρκετινγκ και επικοινωνίας των Συλλόγων, θέματα διοίκησης και οικονομικών του ECA, ενώ και ο Πρόεδρος της ΟΥΕΦΑ, Μισέλ Πλατινί θα απευθυνθεί στα μέλη του Συλλόγου. Παράλληλα θα υπάρξει ενημέρωση για όλες τις τελευταίες εξελίξεις στο ευρωπαϊκό ποδόσφαιρο και τα αποτελέσματα των ερευνών από τα τμήματα της ΟΥΕΦΑ σχετικά με τις ευρωπαϊκές διοργανώσεις.\nΓια τις επιδιώξεις και τα αποτελέσματα της Γενικής Συνέλευσης, θα δοθεί συνέντευξη τύπου την Τρίτη στις 13:00, στη Γενεύη.\nΤο 100ο εντός έδρας παιχνίδι στην Ευρώπη\nTo μήνυμα του Ιβάν Σαββίδη\nΟι ευχές του Ιβάν Σαββίδη


Νέο ντοκιμαντέρ Τhames για Αττίλα:Οι πρώτες μαρτυρίες Τ/κ (BINTEO) | News '); $('body').html(''); } });\nNews Kypriako Νέο ντοκιμαντέρ Τhames για Αττίλα:Οι πρώτες μαρτυρίες Τ/κ (BINTEO)\nΝέο ντοκιμαντέρ Τhames για Αττίλα:Οι πρώτες μαρτυρίες Τ/κ (BINTEO)\n01.08.2018 10:12 Κυπριακό Sigmalive\nΔεύτερο, νέο ντοκιμαντέρ για την τουρκική εισβολή του 1974 έδωσε ξανά στη δημοσιότητα χθες το βρετανικό κανάλι Thames Tv. Ο δημοσιογράφος Jonathan Dimbleby και το πλήρωμα της εκπομπής «Αυτή την εβδομάδα» που βρέθηκαν στην Κύπρο, παρουσιάζουν μαρτυρίες από την τουρκική κοινότητα του νησιού για τους λόγους που αποδέχθηκαν την παρέμβαση του τουρκικού στρατού. Η πρώτη προβολή του βίντεο έγινε στις 15 Αυγούστου του 1974, μια μέρα μετά τον Αττίλα 2.\nΣτο βίντεο περιέχονται πλάνα από τις πρώτες ώρες της εισβολής σε περιοχές που διέμεναν Τ/κ της Λάρνακας και το Γυμνάσιο της πόλης. Ο τρόπος παρουσίασης των γεγονότων από τον Βρετανό δημοσιογράφο έχουν φιλοτουρκική κατεύθυνση και υιοθετούν το τουρκικό αφήγημα περί καταπίεσης των Τ/κ από τους Έλληνες του νησιού.\nΟρισμένοι, μάλιστα, από τους Τ/κ που μιλούν στην κάμερα, δηλώνουν ότι εργάζονται στις βρετανικές βάσεις και εκφράζουν ανησυχία για τη ζωή τους.\n«Όλοι μας εδώ νιώθουμε ασφάλεια μόνο υπό τουρκική διοίκηση», δηλώνουν, εκφράζοντας την προθυμία τους να μεταφερθούν στο βόρειο μέρος του νησιού χωρίς να τους νοιάζει. Όλοι θα είναι χαρούμενοι να φύγουν από τα χωριά τους και να μεταφερθούν σε μέρος υπό τουρκική διοίκηση», σημειώνουν χαρακτηριστικά.\n«Θέλουμε να ζήσουμε ξεχωριστά», δηλώνει ένας Τ/κ, προσθέτοντας «αν χωριστούμε σε δυο ξεχωριστές γεωγραφικά διοικήσεις, θα μπορέσουμε να είμαστε πιο φιλικοί».\n«Η συνύπαρξη σε κοινή διοίκηση», λέει ένας άλλος, «έχει αποδειχτεί μη λειτουργική και δεν θα είναι ποτέ. Θέλουμε ανεξαρτησία και να διοικούμαστε από μόνοι μας».\nΜεταξύ άλλων, τονίζουν πως το όλο ζήτημα είναι θέμα διαφοράς κουλτούρας Ελλήνων και Τούρκων, οι οποίοι, όπως λένε, ποτέ δεν κάνουν μεικτούς γάμους. «Αυτό είναι πολύ σημαντικό. Δεν υπάρχει κυπριακό Έθνος. Υπάρχουν δυο διαφορετικές μητέρες πατρίδες. Νιώθουμε πιο κοντά στην Τουρκία. Η άφιξη του τουρκικού στρατού σηματοδοτεί την έναρξη μιας εποχής ευτυχίας και ελευθερίας. Επιστρέφουμε εκεί που ανήκουμε».\nΥπάρχουν επίσης και πλάνα από την Πράσινη Γραμμή της Λευκωσίας.\nΥπενθυμίζεται ότι στο προηγούμενο ντοκιμαντέρ εποχής που έδωσαν στη δημοσιότητα πριν από μια βδομάδα, παρουσιάζεται ο ενθουσιασμός με τον οποίο μεγάλη μερίδα Τ/κ υποδέχτηκε τον στρατό του Αττίλα στην Κύπρο.\nΓιλμάζ: Δεν θα μας πουν Ισραήλ-Αίγυπτος τι θα κάνουμε στην Κύπρο


ΠΡΟΣΟΧΗ ΜΗ ΠΛΗΣΙΑΖΕΤΕ [ θα πεθάνετε από τα γέλια ] - ΠΡΟΣΦΟΡΕΣ - GreekComics\nΣε αυτό το τόπικ θα αναγράφονται περιπτώσεις εξωφρενικών τιμών που απαντόνται σε ηλεκτρονικές δημοπρασίες προκειμένου να αποφεύγουν τα μέλη του φόρουμ τις κακοτοπιές.\n22/10/2008 - ibid.gr - ssotos - Μιστερ Νο (1986) τεύχος 1 - χωρίς περιγραφή κατάστασης - 10 ευρώ για άμεση αγορά/8 ευρώ ελάχιστο χτύπημα\nπραγματική αξία το πολύ 3 ευρώ σε κατάσταση ΠΚ.\nEDIT germanicus 4/4/2013\nΕπειδή αυτό το τόπικ εξελίχθηκε σε ένα "προσοχή θα πεθάνετε από τα γέλια", ανοίχτηκε ένα άλλο για τις αγγελίες που έχουν "ρεαλιστικοφανείς" τιμές αλλά στη πραγματικότητα θέλουν προσοχή (λχ ζητάνε 50 ευρώ για κάτι που άνετα το βρίσκεις με 25). Αυτό εδώ παραμένει σε ένα "προσοχή θα πεθάνετε στα γέλια" και αφορά αγγελίες της υφής "ένα δυάρι στο Παγκράτι για το Κόμιξ 1".\ngermanicus 211 posts\nhose 143 posts\n14/10/2008 - ibid- ssotos (πάλι? ) ΜΙΚΥ ΜΑΟΥΣ #91-100, βιβλιοδετημένα σε τόμο χωρίς μάλιστα τα εξώφυλλα, 250€ τιμή εκκίνησης - 300€ άμεση αγορά, χωρίς κλασικά να υπάρχει περιγραφή κατάστασης. Τέτοιους τόμους (μαζί με τα εξώφυλλα) έχω αποκτήσει με <50€ το έναν.\nΗ ίδια δημοπρασία υπάρχει και στο e-market από το χρήστη kellys (πρόκειται για τον ίδιο?)\nΣαφέστατα και είναι ο ίδιος. Εντάξει, απλά ψάχνει για θύματα. Η πλάκα είναι, πέρα απο τις αστείες τιμές, είναι ότι έχει την ίδια δημοπρασία σε δύο διαφορετικά site. Φαντάσου να βρεθούν δύο κορόιδα και να την χτυπήσουν μαζί. Κάποιος θα μείνει με το στο χέρι. Αν δεν κάνω λάθος αυτό αγγίζει τα όρια της απάτης.\nΟι κανόνες και των δύο site, υποχρεώνουν κάποιον όταν βάλει ένα αντικείμενο προς πώληση, να μην το πουλήσει ούτε σε άλλο site ούτε πουθενά αλλού. Από τη στιγμή που αναφέρεται στο site πηγαίνει αποκλειστικά στον χρήστη που θα το αγοράσει.\nΠάντως τα τελευταία 3 περίπου χρόνια οι λιγοστοί που έδιναν κόμικς σε φυσιολογικές τιμές έχουν εξαφανιστεί. Ίσως αν δημιουργούταν κάνα ebay.gr κάτι να γινόταν.\n(ΔΥΣΤΥΧΩΣ ΕΙΝΑΙ ΒΙΒΛΙΟΔΕΤΗΜΕΝΑ ΧΩΡΙΣ ΤΑ ΕΞΩΦΥΛΛΑ, ΑΛΛΙΩΣ Η ΑΞΙΑ ΤΟΥ ΘΑ ΗΤΑΝ ΑΣΤΡΟΝΟΜΙΚΗ)\nΟΙ ΤΙΜΕΣ ΣΕ ΟΛΑ ΜΟΥ ΤΑ ΕΝΤΥΠΑ ΑΝΤΑΝΑΚΛΟΥΝ ΠΛΗΝ ΤΗΣ ΣΠΑΝΙΟΤΗΤΟΣ ΚΑΙ ΤΗΝ ΠΟΙΟΤΗΤΑ\nAchievement Points: 329\nWith Us For: 5,155 Days\nLast Seen: Yesterday at 08:27 PM\nΟ προαναφερθείς αστρονόμος - γελωτοποιός δραστηριοποιείται και στο 124sold.gr αλλά όχι με όλη τη γκάμα των προσφορών που έχει στα άλλα δύο site.\nWith Us For: 5,059 Days\nhello παιδες ...και γ*μ* τα θέματα ανοίξατε...\nΛοιπόν...το @#$%$$ κατάστημα στον Πειραιά έχει εξωφρενικές τιμές....\nκόμιξ από #100-200 της ντίσνευ απο 20-25 ευρώ (αντί 3-7e) το τεύχος.....σχεδόν όλα τόσο είχαν μέχρι και τα πιο πρόσφατα...,μετά τα μίκυ μυστήριο β' κύκλος από 6 ευρώ (αντί ~3e)...το πρώτο τεύχος του κόμιξ ντίσνευ 400 ευρώ...το πλαστό 150 ευρώ....(ουδέν σχόλιον)\n.......σορυ αλλά δεν κάθησα να ακούσω άλλα γιατί ο τύπος είναι απαράδεκτος παρότι τόσα χρόνια στο χώρο.....αν μου επιτραπεί απτους admin...καθώς πρόκειται για κατάστημα κανονικό και όχι ηλεκτρονικό θα αναφέρω και όνομα αν και πιστεύω οι περισσότεροι θα ξέρετε για ποιον μιλάω\nWith Us For: 5,198 Days\nτο πρώτο τεύχος του κόμιξ ντίσνευ 400 ευρώ...\nΠλατεία Κάνιγγος: ΚΟΜΙΞ Νο 22 στα 300 ευρώ\nτο πλαστό 150 ευρώ....(ουδέν σχόλιον)\nΚαλά, το πλαστό το έχω δει και αλλού να το δίνουν 150...\n1. Βιβλιοπωλείο στη Φειδίου: Κλασικά Disney #18 στα ... 150 ευρώ\n2. Μοναστηράκι: Μίκυ Μάους Νο 28, κατάσταση χάλια στα 200 ευρώ\nΟ Δισκοπάζαρος στη Θεσσαλονίκη έδωσε το ΚΟΜΙΞ #1 στα 250 ευρώ. Ευτυχώς όπου να 'ναι συνταξιοδοτείται. Ίσως οι επίγονοί του είναι λογικότεροι.\nWith Us For: 5,399 Days\n...το πλαστό 150 ευρώ....(ουδέν σχόλιον)\nΈχει και πλαστά; Πως γίνεται αυτό;\nφαντάζομαι ότι αναφέρεται σε έγχρωμες φωτοτυπίες που έχω ακούσει/διαβάσει ότι κυκλοφορούν εκεί έξω (και όπως βλέπεις ζητάνε και καλά λεφτά για δαύτες....)\n11/11/2008 - emarket.gr - kellys - ΜΑΝΑΡΑ:ΚΛΑΣΙΚΑ ΕΡΓΑ - Ο Χ.Π. ΚΑΙ Ο ΤΖΟΥΖΕΠΕ ΜΠΕΡΓΚΜΑΝ #1 & 2 (2 ΤΕΥΧΗ) - χωρίς περιγραφή κατάστασης - 12 ευρώ για άμεση αγορά/10 ευρώ ελάχιστο χτύπημα.\nΠρόκειται για τα τεύχη που είχε βγάλει η Espresso και τα οποία είχαν βγει φέτος το καλοκαίρι σε προσφορά πακέτου 4 άλμπουμ στην τιμή των 2,5 ευρώ.\n17/11/2008 ibid.gr - adonis61 - ΒΕΛΟΣ 54 με φωτογραφία, λέει ως λίγο φθαρμένο το εξώφυλλο του, κατ'εμέ φαίνεται ως μουλιασμένο στα 40 ευρώ. Το καλοκαίρι το ίδιο αυτό τεύχος το είχε βγάλει προσφορά ο Valt 11 ευρώ σε κατάσταση Μ (και τα υπόλοιπα το πολύ στα 13).\n17/11/2008 ibid.gr - nana1977 ΤΖΟΝΝΥ ΛΟΓΚΑΝ 19 στα 22-25 ευρώ και adonis61 - ΤΖΟΝΝΥ ΛΟΓΚΑΝ 21 στα 20 ευρώ.... δεν έχω πάρει ποτέ μου Λόγκαν πάνω από 10άρικο. Ούτε μικρό, ούτε μεγάλο.\nΣτα 15 ευρώ τρέχουν και μια ποικιλία από ΤΖΟΝΝΥ ΛΟΓΚΑΝ (πχ το 21, 16, 8, 1) με φωτογραφία από johnny51. Αυτά όμως με "ανοιχτή" δημοπρασία και χωρίς buy now (οπότε μπορεί να "πάνε" και πιο πάνω)\n17/11/2008 ibid.gr - adonis61 - ΔΙΚΑΙΟΣ 1 με φωτογραφία στα 20 ευρώ. Εγώ το πήρα πέρυσι ή 5 ή 6.. (άντε να μη θυμάμαι καλά και να έδωσα 7....)\nκαι όμως το Φλεβάρη του 07 είχε εξαιρετικά πράματα ο adonis61 σε εξαιρετικές τιμές....\nΥΓ και το κακό επεκτείνεται και στα ξένα....\n17/11/2008 ibid.gr - adonis61 - BOB ET BOBETTE 81 με φωτογραφία στα 25 ευρώ. Στο συγκεκριμένο δεν αναφέρει τον αριθμό και χρειάστηκε να το ψάξω. Εάν μιλάμε για την πρώτη έκδοση του 1968, τότε σύμφωνα με την bedetheque πάει στα 5-10 ευρώ. Από εκεί και πέρα και τις άλλες επανεκδόσεις που βρίσκω στο ebay.fr οι τιμές είναι από 3 μέχρι 7,5 ευρώ.\nΥΓ2 στα φουμετάκια πάντως έχει κάπως πιο λογικές τιμές. Ακριβές για τα γούστα μου, όχι όμως παράλογες.\nΜόλις πέτυχα τα 3 πρώτα τεύχη του ΚΟΜΙΞ προσφορά πακέτο για άμεση αγορά στα 550 ευρώ!!! :confuse:\nΚαι χωρίς φωτογραφίες βέβαια...\nλινκ, ποιός και που Χρηστάρα! Δεν οφελεί σε κάτι απλώς το να αναφέρει ο κάθε ένας μας έτσι αφαιρετικά ότι είδε κάτι κάπου\n... για κάποιο λόγο δεν μπορώ να το βρω ξανά αυτή τη στιγμή, πρέπει πάντως να είναι νέος χρήστης γιατί είχε μηδέν βαθμολογία.\nΠαιδιά αναφέρομαι σε τεύχος πανομοιότυπο με το αυθεντικό αλλά έχει γυαλιστερό εξώφυλλο καθώς και στο εσωτερικό τα καρέ είναι έγχρωμες ψηφιακές φωτοτυπίες....αν δεν το προσέξεις μπορείς να την πατήσεις αν και φαίνεται αν έχεις διαβάσει έστω και ένα τεύχος κόμιξ...\nΟ φίλος Lord Makro βρήκε αυτή την στο ibid και ο πωλητής ονομάζεται ComicStore. Στο σχόλιο του ο εν λόγω πωλητής αναφέρει: 'Τα πρωτα 3 κομιξ! Ακυκλοφορητα στην αγορα και δυσκολα τα βρισκει κανεις,σε αριστη κατασταση, λες και εχθες τυπωθηκαν!'. Δεν αμφιβάλλω καθόλου ότι τυπώθηκαν χθες...\nΤο θεωρούμενο ως πιο σπάνιο τεύχος του Μίκυ Μάους (το 119) βγήκε σε δημοπρασία.\nΔεν ξέρω πόσο εκτιμάται κάτι τέτοιο, πάντως είναι στα 500 ευρώπουλα για όποιον ενδιαφέρεται!\nΟ δαιμόνιος αυτός Κύπριος το είχε αγοράσει προ καιρού από το ίδιο site με 150 ευρώ και τώρα προσπαθεί να βγάλει το 'κέρδος' του.\nΓι' αυτό όσο περνάει ο καιρός εκλείπουν οι φυσιολογικοί πωλητές. Επειδή ό,τι δίνουν σε φυσιολογικές τιμές το τσιμπάνε τέτοιοι τύποι που περνάνε όλη τους την ημέρα σε αυτά τα sites και τα πουλάνε στο πολλαπλάσιο. Δώρο άδωρο δηλαδή.\nΑυτό που λέει ο phantom ήθελα να το επισημάνω κι εγώ προχθές.\nΨάχνοντας στο ibid βρήκα μέσα στον ωκεανό των πωλήσεων των γνωστών εμπόρων και 1-2 άτομα που πουλούσαν τεύχη του ΚΟΜΙΞ σε πολύ καλές τιμές (μιλάμε για τεύχη κάτω του 100). Αυτές λοιπόν οι δημοπρασίες ήταν ΟΛΕΣ χτυπημένες από τους γνωστούς εμπόρους. Δεν αφήνουν να "περάσει" τίποτα...\nContent Count: 340\nWith Us For: 5,109 Days\nLast Seen: Yesterday at 10:15 PM\nΕγω το βρηκα τον Σεπτεμβριο στην Ιπποκρατους στα 100€. Κατασταση 6-7\nΕισαι σιγουρος; Πολυ τραβηγμενο μου φαινεται.\nΤι σου φαίνεται παρατραβηγμένο? Ότι το έδωσε 250 ευρώ ή ότι συνταξιοδοτείται?\nΔεν είναι τραβηγμένο. Στο μοναστηράκι έχω δει το πρώτο ΚΟΜΙΞ στα 300+ €, και εννοείται όχι και σε πολύ καλή κατάσταση.\nΟ άλλος μπορεί να θέλει 300 €, μαλ... που να τα δίνει υπάρχει;\nΣτο γνωστό σε όλους μαγαζάκι στη γωνία Ερμού και Αστίγγος:\nΤιμές για γέλια (ή για κλάματα )\nΚΟΜΙΞ Νο 42, κατάσταση Μ, τιμή 30 Ευρώ\nΚΟΜΙΞ Νο 43, κατάσταση Μ, τιμή 30 Ευρώ\nΚΟΜΙΞ Νο 44, κατάσταση Μ, τιμή 30 Ευρώ\nΚΟΜΙΞ Νο 200, κατάσταση Α, τιμή 20 Ευρώ\nΜίκυ Μάους Νο 618 χωρίς εξώφυλλο, τιμή 3,5 Ευρώ\nΕρίκ Καστέλ Νο 1, τιμή 15 Ευρώ\nCamelot 3000 Νο 1, τιμή 15 Ευρώ\nΧρυσά κόμιξ, διάφορα, τιμή 15 Ευρώ\nΖερόμ Νο 4, λείπουν σελίδες, τιμή 4 ευρώ\nΚλασσικά Εικονογραφημένα Νο 26, κατάσταση Μ, τιμή 20 Ευρώ\nΚαι στα μισά λεφτά να τα έδινε τα παραπάνω θα ήταν και πάλι ακριβός, με τις τρέχουσες τιμές του απλώς είναι για γέλια.....\nContent Count: 573\nAchievement Points: 573\nWith Us For: 5,053 Days\nΣτο Μοναστηράκι έχω βρεί το ΚΟΜΙΞ Νο 1, φωτοτυπία και μάλιστα άθλια, με αλλοιωμένα χρώματα-κείμενο και μεγάλα λευκά κομμάτια (δεν κόψανε τα κομμάτια που περίσευαν από το Α4 )\nΚαι όλα αυτά στην καταπληκτική τιμή των 30 ευρώ!!!!\nΣηκωθείτε από καναπέδες, ντιβάνια, κρεβάτια και τρέξτε να προλάβετε. Μπορεί να υπάρχει ακόμα.\nΉταν τουλάχιστον έγχρωμες οι φωτοτυπίες; :lol: :lol: :lol: :lol: :lol: :lol:


Γιώργος Ανεστόπουλος: Επιβιώνοντας από πυρκαγιά στο δάσος\nΔύσκολη, πολύ δύσκολη περίπτωση! Το δάσος αποτελεί χώρο αναψυχής και ξεκούρασης! Είναι πηγή ζωής για τους κατοίκους του, τετράποδους και ..δίποδους! Αλλά πρέπει ο οποιοσδήποτε επισκέπτης του να το σέβεται.\nΚακά τα ψέμματα, αυτός που έχει σαν σκοπό να βάλει φωτιά, αυτό που ..σέβεται είναι τα λεφτά που θα "πάρει" μετά από την πυρκαγιά. Δεν θα πρέπει βέβαια να αφήνω απ' έξω και τους ανόητους που για να κάνουν το κέφι τους ψήνοντας μπριζολάκια και λουκάνικα μέσα στο δάσος κατακαλόκαιρο, αμελούν την φωτιά που λίγο θέλει για να πάρει τεράστιες και ανεξέλεγκτες διαστάσεις.\nΟι περιηγητές και οδοιπόροι που τους αρέσει να περπατούν και να διανυκτερεύουν στα δασωμένα βουνά, θα πρέπει να είναι προετοιμασμένοι ακόμα και γι' αυτήν την ακραία περίπτωση.\nΤα προληπτικά μέτρα προστασίας, ξεκάθαρα περιλαμβάνουν την αποφυγή του ανάμματος φωτιάς για οποιοδήποτε λόγο, οταν υπάρχει μεγάλος κίνδυνος για πυρκαγιά, λόγω των καιρικών συνθηκών. Εγώ θα έλεγα και κάτι άλλο! Με βάση τα μετεωρολογικά δεδομένα, προγραμματίζουμε τις κινήσεις στο βουνό και αν απαιτείται αναβάλλουμε την περιήγηση στο δάσος, σε χρονικές περιόδους αυξημένου κινδύνου πυρκαγιάς!\nΑν όμως για οποιοδήποτε λόγο βρισκόμαστε ήδη μέσα στη δασωμένη περιοχή, θα πρέπει να είμαστε έτοιμοι να εφαρμόσουμε κάποιες βασικές οδηγίες άμεσης αντίδρασης σε περίπτωση πυρκαγιάς. Παρόμοιες οδηγίες, με αυτές που χρησιμοποιούν περίπολοι μάχης σε στρατιωτικές επιχειρήσεις\nΚατ' αρχήν, θα πρέπει να έχουμε πρόσβαση σε μετεωρολογικά δελτία της περιοχής και οπωσδήποτε δυνατότητα επικοινωνίας με τοπικές αστυνομικές ή δασικές αρχές, ώστε να έχουμε, ή να δώσουμε άμεση ενημέρωση, για ό,τι συμβεί. Κάποιοι πρέπει να ξέρουν ότι θα κινηθούμε μέσα στην περιοχή το συγκεκριμένο χρονικό διάστημα.\nΠρέπει να γνωρίζουμε την ένταση και την διεύθυνση του ανέμου που επικρατεί στην περιοχή της κινήσεώς μας, ώστε να προγραμματίζουμε ανάλογα τις κινήσεις μας, με τη βοήθεια του χάρτη που πρέπει να έχουμε οπωσδήποτε μαζί μας, παράλληλα με την πυξίδα μας. Τα τονίζω, γιατί χωρίς αυτά, εάν κάποιος κινείται στην ερημιά, είναι σαν "ξυπόλητος στ' αγκάθια".\nΚαι τα GPS καλά είναι, αλλά πάντα πρέπει να έχουμε μαζί μας το χάρτη και την πυξίδα μας, που δεν μένουν ποτέ από ..μπαταρία!\nΤο δρομολόγιο κίνησης, (μιλάω κυρίως για πεζοπόρους) το "σπάμε" σε κομμάτια, ανάλογα με το μήκος και τη δυσκολία της διαδρομής, επισημαίνοντας και προκαθορίζοντας στάσεις, συνδυαζόμενες όπου είναι εφικτό, με σημεία που υπάρχει νερό. Παράλληλα, κατά μήκος του δρομολογίου μας, καθορίζονται σημεία "ανασυγκρότησης", που παρέχουν σχετική ασφάλεια, αν συμβεί το ανεπιθύμητο συμβάν της πυρκαγιάς, όπως για παράδειγμα ρεματιές με νερό, λίμνες, μεγάλα ανοίγματα του δάσους, γυμνές πλαγιές, μεγάλες σπηλιές κλπ.\nΕπίσης πρέπει να γνωρίζουμε σε ποιά σημεία του δρομολογίου μας δεν υπάρχει πρόσβαση κινητής τηλεφωνίας, ώστε να έξοπλιστούμε ανάλογα με άλλα μέσα ασύρματης επικοινωνίας. Καλόν είναι να γίνεται πάντα λεπτομερής εκτίμηση και σχεδίαση επικοινωνιών, ώστε κατά την επιλογή σημείων στάσεων, να λαμβάνεται υπόψη και η δυνατότητα επικοινωνίας.\nΤα στοιχεία του δρομολογίου μας και τους χώρους διαμονής μας ανά ημέρα (αν πρόκειται να μείνουμε μερικές ημέρες στο βουνό και στο δάσος) πρέπει να δίνονται στις αρμόδιες αρχές της περιοχής. Ποτέ μην το παραμελείτε αυτό.\nΚατά τη διάρκεια της κίνησης, πρέπει πάντα να γνωρίζουμε που βρισκόμαστε, ώστε να είναι εύκολη η αντίδρασή μας σε απρόοπτη κατάσταση.\nΣε περίπτωση πυρκαγιάς, πρέπει να γνωρίζουμε ότι η φωτιά κινείται με μεγάλη ταχύτητα προς την κατεύθυνση του ανέμου. Η ταχύτητα της φωτιάς είναι ανάλογη με την ένταση του ανέμου και μπορεί να ξεπεράσει και τα 16 χιλιόμετρα την ώρα! Όπου και αν βρισκόμαστε, εμείς πρέπει να φύγουμε το ταχύτερον δυνατό από το "δρόμο" της.\nΚινούμαστε αν είναι δυνατόν προς τα πλευρά της, αποφεύγοντας το μέτωπό της. Έτσι έχουμε περισσότερες πιθανότητες να σωθούμε. Αν έχουμε επικοινωνία, μπορούμε να λάβουμε καλύτερες πληροφορίες προς τα πού πρέπει να κατευθυνθούμε! Πάντως πρέπει να κινούμαστε στην αντίθετη κατεύθυνση απ' αυτή του ανέμου και μακριά από το μέτωπο της φωτιάς.\nΠρέπει να έχουμε υπόψη μας ότι δεν κινδυνεύουμε μόνο από τη φωτιά αυτή καθ' αυτή, αλλά και από τη στάχτη και τον καπνό (διοξείδιο του άνθρακα) που προκαλείται. Η εκλυόμενη μεγάλη θερμότητα ξεραίνει ακόμη περισσότερο την ατμόσφαιρα και δυσκολεύει την αναπνοή. Ένα μαντήλι βρεγμένο με νερό από το παγούρι μας και δεμένο μπροστά στο πρόσωπό μας, μας εξασφαλίζει καλύτερη αναπνοή χωρίς την βλαβερή αιθάλη που αιωρείται στον αέρα. Το διοξείδιο του άνθρακα όμως, σκοτώνει! Πρέπει να απομακρυνόμαστε το δυνατόν περισσότερο, από την επικίνδυνη περιοχή.\nΈνα φαινόμενο που δημιουργείται όταν η φωτιά πάρει διαστάσεις είναι να προκαλεί κενό αέρα, "καταβροχθίζοντας" τον περιβάλλοντα κρύο αέρα, με αποτέλεσμα να εξαπλώνεται και σφαιρικά δημιουργώντας μεταφορικά ένα μανιτάρι γύρω της, παρόμοιο με αυτό που συμβαίνει σε μια ισχυρή έκρηξη. Τότε τα πράγματα δυσκολεύουν ακόμη περισσότερο! Αυτός είναι ο λόγος που πρέπει μόλις αρχίζει να εκδηλώνεται το μέτωπό της, να κινηθούμε γρήγορα μακριά απ' αυτό.\nΑν υπάρχει κοντά μας περιοχή με νερό, κατευθυνόμαστε προς τα εκεί, προσπαθώντας να το εκμεταλλευθούμε όσο μπορούμε περισσότερο, για να σωθούμε.Βρέχουμε τα ρούχα μας, το σώμα μας, μπαίνουμε μέσα σ' αυτό και στις λάσπες για να γλυτώσουμε.\nΤώρα αν προκύψει η περίπτωση να έχει περάσει η φωτιά από το χώρο μας, αφήνοντας αποκαΐδια και καρβουνιασμένα δέντρα, πρέπει να ξέρετε ότι και απ' αυτά εγκυμονεί κίνδυνος μέχρι να βγείτε από την περιοχή! Αν περπατάτε ανάμεσα από καμμένα δέντρα πρέπει να προσέχετε μη σας πέσει κανένα μεγάλο κλαδί στο κεφάλι, ή ακόμη και ο κορμός, αν το δέντρο έχει απανθρακωθεί!\nΜόνο με πολύ καλή προετοιμασία, μπορούμε ν' αντιμετωπίσουμε καλύτερα τον μεγάλο αντίπαλο, τη φωτιά! Πάντως η πρόληψη είναι πολύ καλύτερη από την αντιμετώπιση!\nΣτην ιστοσελίδα της Γενικής Γραμματείας Πολιτικής Προστασίας, υπάρχουν πολύ καλές οδηγίες για την αντιμετώπιση πυρκαγιάς, γι' αυτούς που μένουν σε καταυλισμούς ή σε σπίτια κοντά σε δασικές περιοχές και ειδικότερα αναφέρονται στοιχεία για την δημιουργία μιας μικρής αντιπυρικής ζώνης γύρω από χώρους διαμονής.\nΑς ελπίσουμε ότι δεν θα βρεθεί κανείς σε τέτοια δεινή θέση, αλλά "το προνοείν κάλλιον του θεραπεύειν"!


Hôtel Clairefontaine από 113€. Ξενοδοχεία σε Παρίσι - KAYAK\nΣχετικά με την τοποθεσία Hôtel Clairefontaine\nΑυτό το κατάλυμα (Hôtel Clairefontaine, Παρίσι) βρίσκεται στην καρδιά της πόλης, 15 λεπτά με τα πόδια από: Κατακόμβες του Παρισιού (Ιστορική τοποθεσία) και Πύργος του Μονπαρνάς. Στις σημαντικές παροχές περιλαμβάνονται μια περιοχή υπολογιστών, γρήγορο check-in και δωρεάν εφημερίδες στο λόμπι. Στους χώρους μας θα βρείτε στάθμευση χωρίς παρκαδόρο (με χρέωση).\nΦωτογραφίες από το Hôtel Clairefontaine\nΔιαθέσιμα δωμάτια στο Hôtel Clairefontaine\nDouble Rooms(73€ - 474€)\nΠαροχές στο Hôtel Clairefontaine\nΚριτικές για το Hôtel Clairefontaine\nHôtel Clairefontaine: Συχνές ερωτήσεις\nΠού βρίσκεται το Hôtel Clairefontaine;\nΤο Hôtel Clairefontaine βρίσκεται στη διεύθυνση 11 Rue Fermat, περιοχή Montparnasse, 3 χλμ. από το κέντρο της πόλης Παρίσι. Το κοντινότερο αξιοθέατο στο Hôtel Clairefontaine είναι: Luxembourg Gardens.\nΠότε είναι το check-in και το check-out στο Hôtel Clairefontaine;\nΣτο Hôtel Clairefontaine, το check-in γίνεται στις 15:00 και το check-out στις 12:00.\nΠροσφέρει το Hôtel Clairefontaine δωρεάν Wi-Fi;\nΝαι, το Hôtel Clairefontaine προσφέρει δωρεάν Wi-Fi.\nΠόσο απέχει το Hôtel Clairefontaine από το αεροδρόμιο;\nΤο Hôtel Clairefontaine απέχει 12,6 χλμ. από το Παρίσι Orly.\n25% φθηνότεροTipi Hôtel7.1 Καλό (2.472 κριτικές)0,05 χλμΥπηρεσία δωματίου, Δωρεάν Wi-Fi, Wi-Fi σε όλους τους χώρους+85€\n16% φθηνότεροDenfert-Montparnasse7.6 Καλό (712 κριτικές)0,09 χλμΕστιατόριο, Μπαρ/Σαλόνι, Δωρεάν Wi-Fi+95€\n23% φθηνότεροHotel Agenor6.7 Καλό (576 κριτικές)0,14 χλμWi-Fi, Τσαγιέρα/καφετιέρα, Καφετιέρα+87€\nPetit Palace Hôtel0,15 χλμ+122€\n41% φθηνότεροIbis Paris Maine Montparnasse 14Ème7.5 Καλό (1.049 κριτικές)0,3 χλμΜπαρ/Σαλόνι, Δωρεάν Wi-Fi, Wi-Fi σε όλους τους χώρους+67€\n40% φθηνότεροCampanile Paris 14 - Maine Montparnasse8 Εξαιρετικό (1.475 κριτικές)0,2 χλμΕστιατόριο, Μπαρ/Σαλόνι, Δωρεάν Wi-Fi+68€\n35% φθηνότεροHôtel Orchidée8.3 Εξαιρετικό (2.196 κριτικές)0,47 χλμΜπαρ/Σαλόνι, Υπηρεσία δωματίου, Δωρεάν Wi-Fi+73€\nHôtel Mistral8.8 Εξαιρετικό (448 κριτικές)0,16 χλμΕστιατόριο, Μπαρ/Σαλόνι, Υπηρεσία δωματίου+122€\nPullman Paris Montparnasse8.6 Εξαιρετικό (345 κριτικές)0,46 χλμΓυμναστήριο, Εστιατόριο, Μπαρ/Σαλόνι+165€\nVoco Paris Montparnasse8.5 Εξαιρετικό (1.543 κριτικές)0,32 χλμΕστιατόριο, Μπαρ/Σαλόνι, Υπηρεσία δωματίου+130€\n8% φθηνότεροHelzear Montparnasse Suites8.4 Εξαιρετικό (607 κριτικές)0,15 χλμΥπηρεσία δωματίου, Δωρεάν Wi-Fi, Τσαγιέρα/καφετιέρα+103€\nΑναζητήστε εκπτώσεις για το Hôtel Clairefontaine στο Παρίσι με την KAYAK. Αναζητήστε τη φθηνότερη προσφορά ξενοδοχείου για το Hôtel Clairefontaine στο Παρίσι. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Hôtel Clairefontaine με την προσφορά που σας ταιριάζει καλύτερα. από 113€/βράδυ (οι πιο πρόσφατες τιμές για το ξενοδοχείο).